text:
Pesare sos figios in sardu: una richesa pro cras – De Pepe Coròngiu
Faeddare in sardu a sos fìgios? A si podet? E comente si faghet? E a cumbenit? Faghimus male a sos pipios e los istrubbamus pro imparare s’italianu e s’inglesu? Ma no est mègius chi l’imparent in iscola? O in carrera? Sunt custas unas cantas pregontas chi intendo semper cando arresono a fùrriu de custu tema dìligu. In capas petzi in Itàlia, e duncas in Sardigna, b’est custu livellu de non connoschèntzia isparghinada subra sa chistione de su bilinguismu e su multilinguismu in domo. Cale chi siat sa limba chi pertocat. Ca deghinas de annos, si non sèculos, de disinformatzione organizada subra sa limba, e sas limbas, ant fatu a manera chi una faina simple e deghile, l’apant bortulada in una curiosidade de istrambecos. In unu betze machìmine. E su monolinguismu, chi est una privatzione de pluralidades, unu mutzamentu de possibilidades, sighit a bìnchere. Comente nàrrere, in matematica, chi unu si balet prus de duos. Un’isciollòriu.
In realidade a faeddare su sardu in domo non bi cheret nudda (si unu est cumbintu e bidet sa limba nostra a manera normale) e damus un’agiudu a sos pitzinnos pro èssere prus abbistos pro su mundu de cras. Eja, pròpiu gasi. Non bi creides? Ca bos ant amalesadu cun s’italianu pomposu de sas iscolas e de sa televisione. E mesches cun sa mentalidade chi nde protzedit. Si unu pipiu leat s’avesu de faeddare in domo prus de una limba, narant sos iscientziados chi ant isprobigadu custu problema in su mundu, isvilupat unu muntone de facultades chi su pipiu monolingue no at. Naramus sa beridade: no est chi chie manìgiat duas limbas, a paridade de cunditziones, siat prus intelligente de unu monolingue, custu no. Ma de seguru, a bisu de sa sièntzia informada, custos pitzinnos ant unu cherbeddu prus prontu e lascu, chi si rendet mègius a sos bisòngios e a sas netzessidades de sa vida, chi resessit a colare in argumentos diferentes de sighidu e leat detzisiones prus a sa lestra. E in prus resessit mègius a imparare àteras limbas. Lu proant finas totu sos avèrguos de laboratòriu chi at fatu, pro nàrrere, sa professora Antonella Sorace in s’universidade de Edimburgu, una de sas mannas in Europa in custu campu.
“Ma tue mi ses narende – m’at naradu una bia unu sennore in un’addòviu in Fonne – chi si deo li faeddo in sardu a sa criadura, podet imparare mègius s’inglesu?” Eja, l’apo torradu deo, non ca so unu talebanu de sa limba sarda, ma ca leghende sa literadura internatzionale resurtat cussu. E sigomente sos iscientziados a sa sèria non faghent ideologias, nen natzionalistas italianas nen natzionalitàrias sardas, finas sas limbas minores, o comente lis narant in Itàlia pro los isminorigare sos “dialetti”, faghent a sa retentiva de su criu sa matessi faina. E duncas, m’at naradu su fulanu, pro ite nos ant cumbintu a s’imbesse pro totu custos annos narende chi su sardu podiat istrubbare a s’annestru in italianu? Proite nos ant postu in conca, de gosi o de gasi, chi su sardu fiat ”grezu” e non serbiat a nudda? Antzis ca faghiat dannu, sende chi fiat una limba de “regressione” chi nos faghiat torrare in segus?
Sa resposta no est fàtzile ca s’arriscat, in una sotziedade cunformìstica e pagu informada comente sa nostra, de colare pro estremistas finas a nàrrere una beridade simple. E b’est su perìgulu chi si naras custa beridade ti leent finas pro unu fissadu istenteriadu chi est chirchende sos rastros de cale chi siat imbentu de cumplotu marxista-giudàicu-catòlicu-fascista-istatalista contra a sa limba sarda. In capas però sa beridade, nessi sa chi bido deo, est chi totu su chi s’ischit subra sa limba in Sardigna est farsu. Totu o belle totu. E chi calicunu, prus de calicunu, s’est faddidu. E at minimadu sas possibilidades de sos cherbeddos de unu muntone de sardos faghende unu gastu mannu a s’economia chi, oe prus de eris, protzedit finas dae sos imbentos de sas pessone sìngulas.
Finas s’idea de sa limba sarda chi nd’est essida foras de istùdios chi sunt addurados tempos e tempòrios e chi ant fatu a manera chi esseret pintada, non che a una normale famìlia de dialetos in chirca de una limba-bandera, ma comente una limba ispetziale-curiosa ogetu de istùdios sena fines, antiga, serente prus de àteras a su latinu, partzida comente àteras mai, privada de tèrmine cultos, ischitzofrènica intre cabu de susu e cabu de suta, e àteros pecos de inferru. Totus ischires pesados e academizados foras de cale chi siat averguada de sièntzia. Ma prus e prus cust’idea maca chi non tocat a lis faeddare in sardu a sos pipios, pro no istrubbare s’annestru linguìsticu de sa limba natzionale italiana. Unu pessu macu e ignorante chi però est devènnidu, in sos annos, unu sentidu comunu.
E in cantos sunt abarrados trampados? Sende chi professores e professoras illustres finas de sas universades nostras, mai ant dadu avisu de custu perìgulu. Sende chi in sos giornales non si nde leghet mai. Mai sos intelletuales italianistas de Sardigna ant inditadu sa poberesa de su monolinguismu italianu. E semper però sos pecos de su natzionalismu linguìsticu sardu (semper chi siat mai esistidu e apat tentu ampramanu). E antzis, cando b’at istadu possibilidades de frimmare cuddos bator macos generosos chi cheriant su bilinguismu ufitziale e cheriant sarvare sa limba sarda (inghitzende dae sos Annos Setanta), non petzi lis ant fatu mancare s’agiudu, ma mesches lis ant fatu su caminu punta a susu collonende su logu cun tzarras, fumatzos e nèulas de argumentos faddidos. E cantos de sos amparadores de sa limba los ant crètidos a custos e los ant cassados a su latzu? Galu oe nde bidimus e nde pranghimus sos dannos fascados comente sunt a ogros de sos pregiudìtzios de cultura domina dora tantu chi bident s’inimigu non in s’intelletuale monolingui sta, ma in cumpàngiuchi gherra semper e cando pro su sardu.
Sende chi su logu “linguìsticu” est semper prus isperditziende, pro ite non b’at una rebellia de sa “Cultura” in Sardigna? Pro ite sa limba sarda si balet azigu azigu? Mi pregonto deo: ma no est comente pro sas costeras cugutzadas de tzimentu? No est comente pro sas siendas archeològicas ismentigadas e apetigadas? No est comente pro su paesàgiu de defensare? No, mi paret, pro ite reatzione forte de ambientes culturales non bi nd’at mai. O pagas. E custos intelletuales dannàrgios chi sighent a ispèrdere, no ant pagadu e no ant a pagare mai.
Ma a tempos de custa crisi e de su degollu de totu su chi amus crètidu se guru, ite nos abarrat? Ite nos addurat? In ite depimus pònnere aficu pro s’educatzione de sos fìgios nostros? Deo creo mesches in su multilinguismu ca s’impreu de paritzas limbas – movende dae sa nostra sena sa cale nois non esistimus – iscàmpiat su cherbeddu de sos crios e los amàniat a una realidade tosta e cumplicada, sa de su mundu a dies de oe, a sa cale ant a dèpere parare fronte. Ogni pitzinnu, de cada cunditzione sotziale, deo creo, diat dèpere tènnere su deretu de connòschere e istudiare in iscola nessi tres limbas, si non prus. Ricu, de sa classe mesana o pòberu chi siat (semper de prus a dolu mannu in Sardigna), pro chistiones de democratzia. Imbetzes oe in Itàlia, e duncas in Sardigna, in nùmene de su totem de su monolinguismu italianista ant sufridu e sufrint sas limbas locales comente cuddas de comunicatzione internazionale chi, nointames su dinari gastadu, nemos imparat. S’inimigu est su matessi: sa religione de su monolinguismu “isterico”, comente narat su linguista Bolognesi.
Duncas s’annestru de sas limbas istràngias e sa defensa de sas limbas locales ant un’inimigu a cumone. E custu diat bastare pro fàghere un’alliàntzia.
Ma pro s’inglesu e pro sas àteras limbas bi cheret dinare. Su sardu intames podet èssere finas a indonu. Una richesa chi mancari tenimus in famìlia e no istrinamus a sos fìgios nostros. E no est beru chi si unu, o una, chi non lu connoschet bene non lu podet faeddare a sos fìgios. Proas iscientìficas fatas in paritzos logos e cunditziones ant mustradu chi sos pipios sunt finas “reguladores” de sas limbas e, duncas, currègent sas faddinas de sas mamas.
Duncas, si podet fàghere. Lu podimus fàghere. Su pipiu nde balàngiat de seguru e, forsis, diant pòdere balangiare finas sas mamas. Non sunt issas, difatis, sas fèminas chi las ant custrintas pro primas a faeddare in italianu ca depiant essere belligheddas, allichididas, educadas e “carine” finas prus de sos mascros? Non sunt istadas issas sas primas a rùere vìtimas de custa cunditzione detzidida dae sos mascros de poderiu?
Diat èssere bellu meda e de agradu si sas fèminas esserent comintzadu a si furriare. Totu sas rebellias comintzant dae domo.
Una limba chi non faeddamus a sos fìgios, non la podimus pedire posca a òbligu dae s’iscola de s’istadu. O, semper e cando, deghet prus pagu, si puru b’at resones su matessi. Tocat a nàrrere, però chi custa rebellia no est de pretèndere, ma forsis petzi de punnare ca, comente narat su sotziòlogu Mongili, est a manera pròpia una cunditzione, non unu sèberu lìberu. E tocat de rispetare sa dificultade de chie si siat.
Ca nos ant custrintu, nos ant fatu birgongiare. Nos ant caratzadu e umiliadu in s’ànimu fungudu. A nde torrare a essire dae custu ispèrrumu no est fàtzile ca nos depimus, a carchi manera, fàghere male a nois matessi. A nos indùghere a mudare.
Ma, mamas e babbos sardos chi mirades a su mundu, bos potzo assigurare, pro chi l’apo bìvidu deo in pessone, chi, cando figiu bostru contòniat a domo e bos contat in sardu su chi at fatu in iscola in inglesu, o in frantzesu, o in tzinesu, non b’at prètziu.
Ischides chi est creschende bene, aprontende sas armas pro gherrare in su mundu.
Che a sardu abbistu e lìberu.
Da: http://www.sardegnademocratica.it/culture/pesare-sos-figios-in-sardu-una-richesa-pro-cras-1.26535
Iscarica custu articulu in PDF
Redazione SANATZIONE.EU


c: text/html

text:
SU TONFORANU SU FRORE DE SOS
Lo Zafferano il fiore degli dei (Crocus sativus)
SU TONFORANU SU FRORE DE SOS DEOS Lo Zafferano il fiore degli dei (Crocus sativus) Su Tonforanu est gustosu e saboridu e grogu comente s´oro. Tenet milli virtudes, non solu pro coghinare, ma finzamentas pro curare. Issu naschet dae unu frore. Dae tempos antigos benit coltivadu in s´Asia Minore, in sa Persia, in s´Ispagna, in sa Grecia e in Sardigna. Sigundu sos antigos gregos, sa pranta est naschida dae s´amore de Crocco pro sa ninfa Similace cando sos deos, contrarios a s´amore issoro, hant fattu ´oltare a issu in d´una pranta ´e Tonforanu e a issa in d´una albure de Linu Ruggiu. Paret chi in Sardigna l´heppent ´attidu sos padres de Santu Dominigu in s´annu 1300. Sa froridura durat pagas dies (dae Santuaine a Sant´andria) e su frore benit arregoltu a manu, primma chi su sole lu fettad ispaghere, dae custu si cumprendet poite est caru. A intro de su frore bat tres filos de colore grogu cottu (stimmos). E pro nde fagher unu chilu bi cherent nessi dughentamizza frores. Nois l´agatamos a coporare in pruene ma faghide attensione ca a boltas su chi est in sa buttega est ammescuradu cu ateros frores. Su tonforanu tenet battoro sustanzias: sa crocina, chi li dat su colore, sa crocetina, chi li dat su podere de tinghere (sa robba ei sos alimentos); sa pricocrocina, chi li dat quddu gustu folte, e infines su safranale, chi li dat su fragu bellu. Sos Romanos lu usaint pro insaborire sos binos, pro sos arrustos e pro fagher bagnas e salzas colore ´oro. Apicio, unu mastru coghineri, in su liberu de sas rezettas, de su I seculu d. C. nde antat sas calidades siat pro sa bellesa e sabore chi daiat a sos mandigos siat ca azuait a gigirire. In su Mediuevu beniat usadu in tottu sas coghinas de sos riccos ca fuit cunsideradu simbulu de ricchesa. Pensade chi assora unu chilu de tonforanu costait cantu su valore de unu caddu. A Enricu II li piaghiat a su puntu chi hait proibidu a sas damas de sa corte de lu impreare pro si tingher sos pilos. Ancora oe chi est oe su tonforanu est meda appreziadu. In Ispagna no faghen a mancu de lu ettare in s´arrosu cun pische (sa paella); in Franza pro cundire sa suppa de pische (sa Buillabaisse) e pro sa suppa de pane; sos Ingresos lu usan pro fagher drucces; in India lu ammescurant cu su Curry pro li dare prus colore. In Sardigna benit usadu in cuddas biddas chi hant tentu ite fagher cun sos Orientales e sos Ispagnolos. In Iscanu lu ettant in sa timballa de arrosu a sa manera de sos ispagnolos e in sas paldulas e in zertas biddas lu impreant in sos druches. Sigundu sa meighina cinesa, su tonforanu tenet tottu sas calidades chi assigurant sa salude e sa ´ezzesa. Sos antigos Egizios lu connoschiant bene e nde faghiant meighinas contra sos dolores de sos ossos. Sos Romanos nde prenaint sos cabidales pro fagher bennere su sonnu a chie non podiat drommire, mentres in su Mediuevu si pensait chi dromminde in nd´unu saccone prenu de tonforanu si diventait allegros. Dae sos istudios rezentes paret chi tenzat puru virtudes de allegrittare s´amore. Diffatis meda meigos lu cunzizant a chie non podet tenner fizzos: una pizzigada in nd´unu litteru de abba uddinde; una tazza ogni sero primma de si colcare. Como si cumprendere su dizzu chi narat: s´ainu non papat tonforanu!: unu ca est caru e duos ca non ischit cantu est gustosu e cantu faghet bene.

robotstxt: allowed

filter: keep


text:
Germània nazista
Artìculu in LSC
Cun Germània nazista, o Germània natzional-sotzialista o Su de Tres Reiches si inditat s'istadu tedescu ghiadu de Adolf Hitler de su 1933, annu cando fiat eleghidu cantzelleri, a su 1945, annu de s'acabu de sa segunda gherra mundiale e de sa derrota de sos nazistas.
Su sistema istatale suo fiat politziescu e de tipu totalitàriu, apoderadu susetotus subra sa figura carismàtica de su Führer (trubadore, ghiadore) Adolf Hitler. Su Reich de Tres est responsàbile de s'iscòpiu de sa segunda gherra mundiale in Europa, durante chi s'est mantzadu, intre àteros crìmenes de massa, de su genotzìdiu de sos ebreos (Shoah), de sos rom (Porajmos) de Europa, e de sa bochidura sistemàtica de màrturos mentales e fìsicos.
Sende chi sa costitutzione promulgada cun sa repùblica de Weimar non fiat istada abrogada, in sos atos amministrativos e polìticos su nùmene uffitziale suo at sighidu a èssere Deutsches Reich (Impèriu Tedescu) fintzas a su 1945. A partire de su 1943 su tìtulu de « Grossdeutsches Reich » (Grandu Impèriu Tedescu) li fiat prefèridu de maigantos rapresentantes suos.
Adolf Hitler fiat a sa ghia de su partidu natzional-sotzialista de sos traballadores tedescos (Nationalsozialistische Deutsche Arbeiterpartei in tedescu, fintzas naradu NSDAP). Su faeddu de nazismu inditat sa dotrina definida de issu e su regìmene polìticu chi ghiaiat. Custu at tentu durada de 12 annos, cumpresos intre sa nominadura de Hitler a cantzelleri, su 30 de ghennàrgiu 1933, a sa capitulatzione chentza cunditzione peruna de su Reich, bintu in data de su'8 de maju 1945 e sighidu de s'arrestu, su 23 de maju, de Karl Dönitz, cumandante de s'ùrtimu guvernu nazista.
S'artziada a su pòdere de sos nazistas fiat acumpangiada, foras de sas gerarchias a cumandu (chi bi bidiant determinu in defensa de sos mandos issoro e contra a sa menatza comunista), de ampru apògiu populare. Su nazismu teniat difatis su mèritu de torrare istabilidade econòmica e assentadura sotziale a una Germània bisastrada e abbirgongiada de sa derrota in sa prima gherra mundiale, de in ue fiat bessida retenta de dèpidos e dìbile. Fintzas a tando non fiat pòdida resissire a si nche torrare a pesare, agatende·si a primìtziu de sos annos 30 imbestida de sa crisi econòmica in manera prus incolliosa chi non sos àteros istados de su continente.
De s'àteru cantone s'ideologia nazista s'apoderaiat però subra printzìpios ratzistas chi susteniant sa superioridade de sos tedescos e in lìnia prus generale sos pòpulos germànicos (sos arianos) a in antis de totu sos àteros pòpulos, chi fiant de impèigu a su cumprimentu issoro. In particulare discrimenaiant sos islavos, chi in sos intentos issoros a pustis de los cunchistare dèpiant èssere abbadinados e educados pro lis fàghere a tzeracos. Fintzas sos bividores de Itàlia meridionale fiant cunsiderados inferiores o comente chi siat, no arianos.
Pro su chi pertocat sos ebreos, custos fiant bistos e rapresentados de sa propaganda che parassitos de sa sotziedade, lègios e infidados, agangadores e furones de sa richesa de sos arianos onestos. Tarea de s'ordinamentu istatale nazista fiat sa de nde limpiare sa sotziedade tedesca de issos, a primu allindende·los in sos ghettos, a coa ispederdende·los fisicamente in campos de istermìniu o fatuvatu degollos de massa durante sos rastrellamentos in sos ghettos o logos de gherra.
Segundu sa propaganda nazista, su Reich de Tres fiat destinadu a durada de milli annos.


text:
Apretu coronavirus: su Comunu de Casteddu distribuit mandiaris a gratis
In custu momentu de apretu malu, s'Assessorau de is Polìticas Sotzialis de su Comunu de Casteddu impari cun s'Assòtziu alle Mondo X, cun Corisar e cun sa Coldiretti, at postu in motu unu serbìtziu chi distribuit mandiaris a gratis a antzianus, isentus, a is chi funt debilis de conca e a chini s'agatat a sa sola.
Sa cosa de papai at essi distribuia po sa dura de s'apretu sanitàriu coronavirus.
Po gosai de s'agiudu tocat a telefonai su nùmeru 070.5929250. Su serbìtziu traballat dògnia diri de is 8.00 a is 20.00.
Is mandiaris ant essi intregaus a cumentzai de sa diri ifatu a s'aparaguladura.


text:
A, a , prep Definition sa prima lítera de s'alfabbeto est unu grafema/lítera chi rapresentat unu sonu vocale apertu, largu, bàsciu; ma est fintzes una prep. de manígiu mannu e deosi, cun calecuna cunsonante in cuménciu de foedhu, po una abbitúdine, a logos càmbiat in ai (es. "ai como, ai cussu" = nr. aigòmo, aigússu, ma méngius regularizada comente si narat puru a como, a cussu, e a bortas po no cambiare "a" in "ai" iscrient puru "igomo, igussu" faendho un'àtera cosa chi no tocat); po su prus, ca est foedhu chi benit de is latinos "ac, ad, aut" chi acabbànt in cunsonante, afortit sa cunsonante de cuménciu de is foedhos chi s'agatat addenanti: fàghere a casu (= nr. acàsu), intrare a domo (= addòmo), leare a fidu (= afídu), seminai a linu (= allínu), foedhas a noso (= annòso), a minore (= amminòre), a sanu (= assànu), a su sero (= assusèro), a tie, a tui (= atíe, atúi); un'impreu mannu tenet sa "a" cun totu is vrb. po fàere su tempus bnd. e si ponet cun is formas personales de àere/ai (ind. pres.) prus s'inf. de su vrb. lessicale (candho custu cumènciat cun /a/ etotu, sa "a" si perdet in sa pronúncia ma est méngius a dh'iscríere e regularizare s'iscritura): apo a nàrrere, as a fàghere, at a bídere, apu a nai, eus a circai, eis a ligi, ant a gosai, apo a andhare, as a allichidiri, e deasi etotu s'impreat po fàere su cund. in camp. e mesania (ind. imp. + a + inf.: ia/emu a istimai, iast a podi fai, iat a bènnere, iaus a nàrrere, iais a cantare, iant a andhare); cun is vrb. s'impreat fintzes de àteru betu: po inditare bisóngiu, apretu = èssere + a + inf. (fut a ndhe bocare su dinare límpiu, fut a torraremus, fit a coitare, fit a triballare che macos, fit a s'irboligare, est a fàghere e no a istare a su pessa pessa! ◊ est a si movi, e no a fai preitza! ◊ pro isse fit a si ndhe ammachiare, ca sa fémina fit dechida e de manos bonas ◊ innoghe est a mòrrede de sa carestia!); in is domandhas = a + ind. (a mosset custu cane? ◊ a bi sezis? ◊ ma Deus a b'est? ◊ a lu faghimus un'isperimentu, giaghi deo a lu fagher prontu so? ◊ a ti ndh'ammentas de cudhos passados annos chi faghimis sonnos mannos? ◊ a dhu bit, su secretàriu, chi apu fatu bèni a ndi dh'artziai?); a bisura de art. cun is vrb. in forma de inf. bolendho inditare necessidade, cosa chi si bolet o fintzes solu si su vrb. inf. est sugetu o cumplementu ogetu de sa fràsia (a bentuai candu tirat bentu!, a torrare a inoghe a cras!, a pasare a sa fossa!, a triballare no rechedit a su mandrone, a nàrrere no est a fàghere, a manigare est fatu, a certai no mi praxit, a bochire tocat a Deus, apo nadu a callare!); cun su vrb. èssere + númene pl. = àteru vrb. (èssere a ohis = èssere naendho Ohi!, est a odheos = naendho Odheu!, so a túnchios = tzunchiandho, semus a boghes = abboghinandho, sos batos sunt a màulos = maulandho, est semper a irrocos = irrochendhe, a irbariones = irbarionendhe, a prentos = sufrindho dolore de bentre); cun su vrb. torrare + àteru vrb. inf. inditat cosa chi si arrepitit (torro a nàrrere = naro torra, torramus a abbaidare = abbaidamus torra, torras a preguntai = preguntas torra, dh'ant torrau a iscaresci = dh'ant iscarésciu torra, un'àtera borta); sa /a/ est desinéntzia fémina de is nm. e agt. mascos chi essint in -eri (panateri - panatera, posteri - postera, bandhuleri - bandhulera, bantaxeri - bantaxera) e de is agt. chi essint in -u (artu - arta, béciu - bècia, bellu - bella, fridu - frida, longu - longa, mannu - manna, piticu - pitica, turpu - turpa) Sentences cmpl.ogetu: nara, tue a l'amas a Deus?◊ gatu cassat a topi, topi roit a loru ◊ apu bistu a sirboni ◊ no lessast intrai a nisciunus! ◊ apo cramadu a isse ◊ perdona a is chi ti ant oféndiu! ◊ ischiat a lèzere e a iscríere ◊ apu nau a ti transiri! ◊ eis a connosci a mimmi! ◊ at chérfidu Deu de mi lassare sanu a babbu meu (Sozu)◊ a los bies como a fizos meos? (S.Spiggia)◊ onora a babbu e a mamma! ◊ seu circhendi a mamma ◊ est pranghenne a tie ◊ chirca a chie cheres ◊ mutie a tziu Bachis! ◊ crama a Zuanne! ◊ connòsciu a Castedhu mellus de bidha tua ◊ alabaus a Deus ◊◊ acumpanzat su pronúmene cun dópia funtzione: siant iscomunigaus a chini nd'at fatu prexu! ◊ custu dh'issit solu a cine dh'at provau ◊ dh'ant a nai a chini seu dèu ◊ est a chie si ndhe faghet ◊ su coru miu no tenit a chini dh'allirgai ◊ sa genti sciiat a chi fiat, cussu 2. calidade: a pisedhu, a mannu, a betzu, a sanu, a malàidu ◊ t'istimaiant a sana, ma como chi ses morta raramente una borta ndhe faedhant sentza dolu e pena (A.Casula)◊ est mortu a pitzinnu ◊ no apo deunadu in pitzinnia e dias cherrer chi deune a betzu? ◊ in istiu s'erba est a fenu ◊ mellus mortu de pitiu po no sufriri tanti pena a mannu ◊ su pudhoni est unu pilloni a peis arrúbius 3. aina: segare a lepa, triballare a tzapu, corpare a fuste, iscríere a pinna, andai a cuadhu, papai a fruchita ◊ fiat a picu e a lantioni iscarravonendi po ndi bogai su giru de su dinai ◊ abrili at mortu su babbu a fríusu ◊ fiant guturadas fatas a telàrgiu ◊ tenídela a fitas de pane e a càlighes de abba! ◊ nci dh'ant a bogai a sonu de corru ◊ tenet su bestiàmine a proendha ◊◊ misura: cussu tenit su dinai a cofas ◊ tengu cóciula e buconis a lavamanus prenus 4. cmpl.de manera: faedhare a sa bona, andhare a pes traza traza, fàghere sa cosa a sa lestra, fuedhai a craru, istare a sa muda, andhare a rugadura, istare a sa sétida, manigare a sa ritza ◊ a bonas o a malas bi lu fato fàghere! ◊ a bículu a bículu che lu faghimus totu ◊ a pagu a pagu semus andhendhe addainanti ◊ leare a mossos, segare a mossu, leare a trubbu, fàghere a rugadura, nàrrere a pessamentu ◊ dare, leare, fàghere sas cosas a duas a duas, a pagas a pagas ◊◊ cmpl. de tempus: a dedie, a totu noti, a primu noti, a sa friscura ◊ a s'assegus li at nadu totu ◊ custu trabballu dh'apu fatu a mengianu ◊ a sa de tres dies Cristos est torradu a biu ◊◊ cmpl.de logu: ghiramus a bidha ◊ andaus a domu ◊ est a palas de su monte ◊ essimus a campu ◊ nci dh'ant ghetau a galera ◊ a inoghe! ◊ a pregare a crésia! ◊ andhare a su dutore, a su preíderu 5. iscopu o ue che agabbat una cosa: besside a bídere! ◊ benide a bos combidare! ◊ semus lassendhe su cunzadu a fenu ◊ custu lu dao a tie ◊ dh'apu nau a mamma ◊ semus andhendhe a s'olia, a landhe ◊ so pessendhe a triballare ◊ a su fogu! a su fogu! [andai a dhu studai!] 6. in disizos, lamentas o impudos, cumandhos, minetas, dimandhas: a ndhe bufare àteras bortas cun salude! ◊ a dhu connòsciri in su celu! ◊ a podiat durare tota vida! ◊ a no iscí ca dhu est s'unferru! ◊ a no si dinniai de mi agiudai! ◊ a lu podias fàghere tue, cantu chi chircas àtere! ◊ malaitu su pecadu, a no bi pensare innanti! ◊ a ndhe tenet de órulos cussu cane!…◊ a no ndhe pòdere nemmancu assazare! ◊ m'abbàida a no bi àere pessadu! ◊ acontzu ses, a no ndhe fàghere una de tzou! ◊ a trabagliare! ◊ a perdonare, su tziu, ca no bos poto dare nudha! ◊ a intrare, s'arretò! ◊ s'annu chi venit a èssere isposa! ◊ a dhu connòsciri mannu e bonu! ◊ a ti mazo, mih, si no mi l'agabbas! ◊ a candho como no pones mente, ite at a èssere a mannu! ◊ ite befe sutzessa in bidha mia a che furare a Santu Frantziscu! (A.Porcu)◊ a benis, Nina grasciosa, a binza a bodhire olia? (G.Raga)◊ a ti dhu fatzo su cafè? 7. a + agt. o nm. = mannu, meda: ahi, letores, a dultze momentu chi proesi legindhe cuss'iscritu!…◊ coromeu, a bonu chi est!…◊ male, a fortes chi sunt!…◊ oh raju a proa sa chi ant fatu sos dutores!…◊ oh, malasorte, a ómine famidu: màndhigat cantu trinta bacas! (B.Truddaju)◊ a bellu chi est a istare inoghe! 8. àteros impreos: mancari fachendhe a pastore, fit de fàcheres e de allegas a sa mannina ◊ fatu a professore, in cosas goi ndh'ischit prus pagu de nois ◊ so sempre matanendhe a abba, a sole, a caldu e a fritu che isciau ◊ dhus apu connotus a sa boxi ◊ dh'agatant a fragu ◊ anzare, fàghere a croba, a mascru, a fémina ◊ semenare una terra a trigu ◊ prantare s'ortu a basolu ◊ ispetare a nàschere ◊ coitare a fàghere 9. in sas distintziones: a chini dha pentzat de una manera e a chini de un'àtera ◊ a chini arrít e a chini prangit ◊ a candho goi a candho gai ◊ c'est a chini ammasedat e a chini bolit èssiri ammasedau (I.Lecca)◊◊ in sos paragones pro cosas cantepare: est mannu cantu a tie ◊ isse est che a sos àteros ◊ faghimus comente a bois ◊◊ pro inditare unu límite a su chi si narat: pecare a origras, èssere malàidu a su coro, èssere fertu a conca ◊◊ cun nm. de logu e de tempus pro inditare chi no est totu o totue o semper: est fatu a tretus, est a bighinados, a bidhas, a leadas, a logos; a iscutas, a dies, a bortas, a chidas istat bene, a iscutas istat male Etymon ltn. ac, ad, aut Translations French à English a, an, in, at, to Spanish a Italian a, ad German a (Buchstabe des Alphabetes), an, in, zu.
acabidadítu , agt Definition nau de cosa de pagu contu, fata a su chisti chisti, arregorta a pagu a pagu Etymon srd. Translations French glané English collected at random Spanish aproximado, chapucero Italian raccoglitìccio German eilig zusammengestellt.
acoítu , avb: acuitu Definition a coitu, coitandho, de inoghe a pagu tempus, a pag'ora, ma fintzes chitzo Synonyms e antonyms allestru, debresse, impresse, luego Sentences dae inoghe deo mi ne anno acoitu ◊ cussa cosa si púrdiat acuitu ◊ sa pipia pesat acoitu cummente a sempre 2. issu crocat e pesat puru acuitu Etymon srd. Translations French tout de suite English at once Spanish enseguida Italian sùbito German sofort.
addenòte , avb Definition a de note: candho est note, a oras de iscuru Synonyms e antonyms | ctr. addedie Sentences s'ispàssiu prus mannu fit addenote: sos erederis contabant istórias, bibiant e fachiant tenores ◊ in iverru addenote ghetat àstragu, in notes ciaras Etymon srd. Translations French nuitamment English at night Spanish de noche Italian nottetèmpo German nachts.
aogàre , vrb: aograre, aojare, aoxare Definition betare o furriare is ogos a castiare ccn. cosa po che dha pigare, po dha bòllere, disigiandhodha Synonyms e antonyms abbadiai, addojulare, oghiai Sentences aiat aojadu unu fiotu de tràilas pro che las furare ◊ no fint pagos sos chi l'aiant aojada, candho fit in sos vint'annos! Etymon srd. Translations French jeter les yeux English to glance at Spanish echar el ojo Italian adocchiare German liebäugeln.
assumàncu, assumàncus , avb: assurumancu Definition a su mancu = si àteru nono Synonyms e antonyms allumancu, assalumancu, assunessi, aterunono, medaeschi, medennessi, nensi Sentences assurumancu nerimí poita est aici ◊ si un'ammentu assumancu ndhe tenia!… 2. assumancu proite ti ses dendhe a bídere, pro chimbe francos putzinosos!…◊ assurumancu po cosa, cussa televisioni: po biri iscimprórius de telenovellas! Etymon itl. Translations French au moins, du moins English at least Spanish por lo menos Italian alméno German wenigstens.
assunéssi , avb Definition a su nessi, si no àteru Synonyms e antonyms allunessi, assumancu, aterunono, medaeschi, medennessi, nensi Sentences si aia àpidu assunessi sa barchighedha mia!…◊ potere eo assunessi in s'istante matessi dare sa vida mia in giambu insoro! (Mossa)◊ assunessi a tènnere s'impressione de ti àere bidu! ◊ nàrami assunessi ite ti naras! ◊ no mi pariat beru chi agataia cumpanzia a torrare, assunessi pro unu pagu de caminu Etymon srd. Translations French au moins English at least Spanish por lo menos Italian alméno, perloméno German wenigstens.
aterunòno , avb Definition àteru nono = si no àteru: narant fintzas si a. (prus che àteru acumpangiau de nessi) = itl. se non altro, cun su matessi sinnificadu Synonyms e antonyms assumancu, assunessi, medaeschi, medennessi, nensi Sentences andhamus sero sero, aterunono torramus chito! (G.Ruju)◊ si benis tue puru est menzus, aterunono semus in prus ◊ mi còmporo sas domos, aterunono si bi fato carchi cosa la fato in domo mia! ◊ mi che esso a campu, si aterunono nessi linna mi ghiro ◊ faghe custu, si aterunono! Etymon srd. Translations French au moins, du moins English at least Spanish al menos Italian alméno German wenigstens.
atzantaràre , vrb: atzarantare Definition pigare a tzàntara, a befa, bogare o pònnere in bregúngia Synonyms e antonyms abbefare, abbilgonzare, ibregungire, isbirgonzare Sentences istaiat atzarantendhe sos àteros e isparghendhe lumenadas malas ◊ ti devo atzantarare in dogni festa si a cantare ti atrivis in logu! (Pirastru)◊ un'úrulu betesit de dolore, atzantaradu bidíndhesi in s'onore Etymon srd. Translations French couvrir de honte, se moquer English to shame, to laugh at Spanish mofarse, ridiculizar Italian svergognare, derìdere German beschämen, auslachen.
brétiu , avb: brítiu Definition nàrrere o fàere a b. = chentza régula, chentza critériu, a bodhetu, a s'afaiu, a ogu Synonyms e antonyms afainu 1, bréciu, faghinu Sentences is dotoris a bortas ti donant pastigliedhas a brétiu, tanti po ti acuntentai ◊ tui ses fuedhendi a brétiu, sentza de isciri is cosas acomenti funt ◊ su sali dh'at postu a brítiu ◊ sa cosa est isballiada poita ca dh'at fata a brítiu Translations French à tort et à travers English at random Spanish sin ton ni son, al acaso Italian vànvera, casàccio German unüberlegt.
bufonài , vrb: bufonare Definition pigare a unu a errisu, a brullas, a cullonu, a bregúngia, a befa Synonyms e antonyms abbefiare, befai, brugliare, ciascare, collonare Sentences ti ses bufonadu de tanta zente, tue! ◊ a bufonare cun su fogu est comente a si chircare sa morte ◊ bos ndhe sezis bufonendhe, de isse ◊ peri su babbu at bufonau a su fizu prus mannu ca fit galu a códias a si cojubare Etymon itl. buffonare Translations French bouffonner, plaisanter English to play the fool, to laugh at Spanish vacilar Italian burlare, buffoneggiare German verspotten, Possen reißen.
cantepàgu! , iscl Definition cantu e pagu = nudha, nono, mancu po sonnu Sentences - bénnidu bi est babbu tou? - cantepagu! Etymon srd. Translations French mais non! English not at all, of course not Spanish ¡pero qué!, ¡ni hablar! Italian macchè!, niènte affatto! German ach was!
cantepennò, cantepennòno , avb Definition si no àteru, a su nessi Synonyms e antonyms assumancu, nensi Sentences baebbei tue a fàghere cussu, o cantepennono ispiegabbilu comente depet fàghere! ◊ faghe a manigare, o cantepennono ammanitza sa cosa, za bi pesso deo! ◊ làssami pasare, o cantepennono torrare àlidu! ◊ si faghet totu, o cantepennò si comintzat ◊ cheriat a los lassare líbberos de si che torrare a domo, o cantepennò a los pagare! Etymon srd. Translations French au moins English at least Spanish al menos, por lo menos Italian alméno, quantoméno German wenigstens.
de , prep: di Definition medas bortas pronunciada e iscrita chentza sa /d/ (= ’e, cun aféresi de sa /d/), est foedhu chi si ponet innanti de un'àteru (nm., prn., vrb.) po inditare totu impare: a) a chie apartenet o pertocat una cosa; b) s’arraighina, su logu, su tempus a ue apartenet unu o una cosa (ma fintzes in su sensu de bènnere, istesiare, durare), s'argumentu o chistione chi si giughet chistionandho, sa genia de una cosa, su materiale chi faet sa sustàntzia de una cosa; c) sa càusa chi at fatu naschire un'efetu, d) in maneras de nàrrere chi podent inditare fintzes una calidade; e) aina, su chi serbit po fàere calecuna cosa; cun avb. o àteras prep. faet àteros avb. e àteras prep., cun is infinios faet prop. dipendhentes implícitas. A sa campidanesa, si agatat ainnanti foedhos chi cumènciant cun /a/ o cun /o/, a logos dha càmbiant a di: si est fatu di òru, est di aici. Iscriendho cumbenit méngius a dha regularizare chentza elisione (aféresi), si no est po bisóngiu precisu de métrica in poesia, e chentza àteru cambiamentu ca giai si narat in totu su sardu ateretanti bene de Synonyms e antonyms dae Idioms csn: de a mie, de a tie, de a isse, de isse = meu, tou, sou; de pro isse = dae se, desesi; tocai de fusti, tocai de perda = iscúdere a fuste, a pedra; a su de intendher gai… = intendhidhe gai, candu at inténdiu aici…; no de… ma peri, puru, fintzas… = no isceti no…, no solu no… ma fintzas…; unu manígiu meda connotu de totu su sardu est su cuncordu de su prn. "ndhe, ndi" postu innantis (e fintzas apustis!) de nàrrere unu nm. o fintzas verbu, chi po cussu si precisat cun sa forma "de + nm./vrb.": sos preíderos no si ndhe ponent prus de àbbidu ◊ de casu no bi ndh'amus ◊ no ndi bollu, de cussu! ◊ ganas ndi tenis, de andai? Sentences custa est sa domu de fradi miu ◊ fillu de chini ses? ◊ teniat unu personale fatu a manu de Deu ◊ custa est pira de ierru ◊◊ de aundi ses aproviau? ◊ seu de Castedhu ◊ baidindi de s'ananti miu! ◊ dh'at passau de parti a parti ◊ dhu pigu de bàsciu o de pitzus? ◊ est che faladu de sas aeras ◊ pariat benendi de s'inferru ◊ de su cantu est, babbu tou? ◊ drommu de is tres a is cuatru ◊ de candho che sezis, inoghe? ◊ bandu de innòi a ingui ◊ innantis de faedhare, pessa! ◊ est duradu de Pasca a sant'Istèvene ◊ dh'abetaus de oi a cras ◊ s'olia nos at a essire de bàtoro a chimbe maghinadas ◊ de oi bau narendi "Mai prus non si biu" 2. cussos sunt contos de segamigasu ◊ de ite bos interessades, bois? ◊ de chini ses fuedhendi? ◊ Mereu at iscritu poesias de amore e de rebbellia ◊ est un'iscannedhu de férula ◊ cussa cosa dh'apu posta apitzus de sa mesa ◊ chentza de cussu no podimus fàghere nudha ◊ chentza de nudha no ti lasso 3. at batidu una fasche de linna ◊ ita bolis, de custu o de cudhu? ◊ sos líbberos sunt fatos de pabilu ◊ at cotu macarrones de patata ◊ at fatu duos pischedhos de casu ◊ Antoni est un'ómine de cabbale ◊ custa est una mata de olia ◊ est lezindhe a lughe de candhela ◊◊ s'est mascadu de pane, de abba, de sonnu 4. no poto istare de sos dolores ◊ de comente l'at leadu l'at fatu rúere ◊ chi no fut de cuss'ómini mi nd'iant furau totu ◊ inoghe no si che parat de su fritu ◊ est istontonau de su fadiori e de su sonnu ◊ est cassidu de su sidi ◊ Rosa est ancora marària de is ballus ◊ sa campana fit betza de s'impreu 5. tocat de nai ca…◊ bisonzat de andhare ◊ so sanu de pòdere tribagliare ◊ sunt dies bellas de fàghere faina ◊ est unu poeta de ammentare ◊ est ora de andhare ◊ cosa de crere, como, chi una mama mazat una criadura malàida!…◊ custa est cosa de valori ◊ no nc'est nudha de papai? ◊ tenzo sa màchina de cosire ◊ cussos sunt logos de disisperu ◊ cosa de macos, a fàghere gai! ◊ faedha de ómine, como, za che ses mannu! ◊ custa est un'aina de segai ◊ ci dh'as giau peràula de pobidha ti dhu pogno in precetu: leadidha! ◊ est un'ómine de paràgula 6. peri sas ragas, no de sa robba, ti che aiant pinnicau si no fit istau pro mene! ◊ no de ndhe balanzare, de dinari, ma che ndhe ispendhet puru! 7. arguai de tui! ◊ pòberu de mimi chi seu malafortunau! 8. andhat bene de goi ◊ no mi lessis de aici ◊ si est móidu de botu ◊ at postu sos matones de ata ◊ segai a unu de tressu ◊ at fatu de pressi (debressi) 9. ocannu est annada de olia ◊ est annada mala de cariasa ◊ annada bona de trigu ◊ est unu pudhighinu de naschidorzu ◊ dí de basca, de frius, die de bentu, de abba, note de iscuru, de luna, die de sole ◊ isfortunada, mama de dolore! ◊ no tenzo isterzu de late ◊ custu est mastru de ferru, cudhu est mastru de linna Etymon ltn. de Translations French de English of, at, to, from Spanish de Italian di, da German von, aus.
dellezàre , vrb: dillezare Definition pigare a dilléziu, a befa, giúghere a innóriu, bogare in bregúngia, pònnere s'arréulu a unu Synonyms e antonyms arreulai, mofare, strocillai Sentences perdendhe sa pascéscia, si furrieit a sos chi prus lu fint dellezendhe Etymon itl. dileggiare Translations French se moquer English to laugh at Spanish burlar, escarnecer Italian irrídere, schernire German auslachen, verlachen.
fatuvàtu , avb Definition luego, deretu apustis, avatu; dónnia pagu tempus, dónnia tanti, tanti bortas, a físciu (itl. fintzes periodicamente) Synonyms e antonyms ifatu / atoratora, fissientementi, otora Sentences s'undha andhat e benit e paret chi li apat mandhadu fatuvatu s'ànima de su fizu emigradu ◊ at leadu prémiu Fulanu e fatuvatu Fulana ◊ caminaiat fatuvatu a sa mama 2. fatuvatu mi ndhe la bido in domo ◊ fatuvatu andaus a bíngia a candu po una cosa a candu po un’àtera ◊ sos lampos fatuvatu allumant de fiama s'orizonte ◊ fit una candhela a carburu e fatuvatu mi lassaiat a s'iscuru ◊ fatuvatu mi torras a sa mente Etymon srd. Translations French aussitôt après, souvent, de temps en temps English at once, close, often, at intervals Spanish luego, enseguida, a menudo, de vez en cuando Italian sùbito apprèsso, spésso, sovènte, a intervalli German daneben, oft, in Abständen.
ilfaltàdu, ilfartàdu , agt: infaltadu, infartadu, irfartadu, isfaltadu, isfartadu Definition nau de unu, chi po comente foedhat o càstiat ananti de gente (coment’e provandho bregúngia) si biet chi si connoschet in crupa, in farta, si ndhe agatat male ca si connoschet de àere fatu calecuna cosa chi no andhat bene Synonyms e antonyms afaltadu, faltosu, ifastadu, frajau / cdh. infaltatu Sentences sos birgonzosos puru fint abbaidendhe sas pitzocas, mancari isfaltados ◊ l'aciapesi isfartada: li do una mirada si fit sintzera pro fàghere sa proa ◊ fut faedhendhe male de isse e comente si l'at bidu indainanti est abbarradu isfaltadu ◊ bessias a chircare ispiga, isfaltada timendhe sos meres ◊ no ischis mancu ite nàrrere ca ses isfartadu ◊ sos mannos fint isfartados ca aiant postu su minore in perígulu ◊ a s'ómine isfartadu sutzedit su chi timet 2. sa pitzinna turpa connoschiat totu, ma foras dae s'ambiente sou si agatait ilfaltada (Z.A.Cappai) Etymon srd. Translations French fautif, qui se sent en faute English to feel at fault or guilty about something Spanish que se siente culpable Italian che si sente in difètto, in cólpa German wer sich schuldig fühlt.
illuègu, illuègus , avb: alluegus, lueco* Definition de innoghe a un’iscuta, apustis de un’iscuta, apustis de pag’ora o pagu tempus, chentza passare ora meda Synonyms e antonyms acoitu, luegamente Sentences su sàbudu apustis dhi cabat guta e Munserrada, biu ca iat giai pédriu fuedhu, mi mandat illuegus a tzerriai ◊ naradhi ca gei andu illuegus! Translations French tout de suite English at once Spanish enseguida Italian sùbito German sofort.
ilzenzàre, ilzunzàre , vrb: ingengiai, inzelzare, inzenzare, inzunzare, inzuzare, irgengiae, irgrenzare, irzenzare, iszenzare Definition pigare a disprétziu, nàrrere male de ccn. o de calecuna cosa o fàere cunsideros po ndhe menguare su valore o s’importu Synonyms e antonyms abbenzare, ingiugliare, isvenzare / aciociai, afrentai, desdorai, disprejare, ilbantare, irghenzare, menispresiare | ctr. abantai, aprentziare Sentences est babbu tou su chi mi at ilzunzadu ◊ mancari istracos de tzapare e un'acantu bufados, la leant a cantare ilzenzèndhesi paribari ◊ de s'operadu de sa vida passada no l'inzunzemus mancu po cumprou! ◊ cussu at irgrenzadu a tie ◊ ti ant inzenzadu a fizos tuos! Surnames and Proverbs prb: su molenti ingengiau est bell'e comporau Etymon itl.t ingiuliare Translations French mépriser, déprécier, se moquer (de) English to despise, to scorn at Spanish despreciar, menospreciar, depreciar Italian disprezzare, deprezzare, schernire German verachten, abwerten, verspotten.
in , prep Definition prep. chi s'impreat po giare a cumprèndhere su istare, su abbarrare e a dónnia modu s'idea de logu o de tempus: cun su vrb. essire fintzes po movimentu (es. essíreche in machines, in coranta mois, che so essidu in Macumere); cun partes de su corpus, chentza artículu: in conca, in trugu, in buca, in petorras (a sing. cun s'art. puru), in brente, in bratzos (a sing. cun s'art. puru), in manos (e in manu, in sa manu, in sas manos), in pes (a sing. cun s'art., sinono bolet nàrrere àteru); coment'e prefissu si che aunit cun medas foedhos, e a bortas (pagas, ca no est manígiu própiu de sa limba sarda) fintzes cun significau de nega (no: intzivile, incoberàbbili Idioms csn: avb. de manera: fàghere una cosa in fadhina = irballendhe; nàrrere una cosa in suspu, èssere in pessos, fàghere in presse (impresse), fàghere in pessare, fàghere in lestresa, lassare in pasu; èssere in frenugu, in sas berbeghes, in su bestiàmine, in s'olia, in mura, in linna, in su dutore = èssere chirchendhe frenugu, pastorighendhe berbeghes, bestiàmine, collindhe olia, mura, faghindhe linna, in ambulatóriu pro faedhare su dutore; èssiri in camisa, in mudandas, in cracionis = zúghere bestidu (chentza zúghere àteru subra) sa camisa, sas mudandhas, sos pantalones; èssere o no èssere in dare = tènniri ganas, no tènniri ganas de fuedhai, de arrespúndiri; èssere in abba, in fritu, in caentu = (nau de su tempus), èssiri sempri pruendi, èssiri fendi frius, fendi callenti; zúghere su cherbedhu in abba = guastu, ammachiau; in domíniga, in lunis, in martis e gai = in die de domíniga e gai; èssere in sos… agt. numeràriu + annos = faghindhe sos… + agt. numeràriu + annos, faghindhe sos annos de lòmpere; leare, dare, ispèndhere unu valore in + nm. = pònnere a, iscambiare cun + nm. Sentences in sa mente mia est abbarranno una santa e cara visione de tiatia ◊ funt totu s'ora sétzius in pratza ◊ inoghe semus in Bonorba ◊ fradi miu bivit in Bidhexidru ◊ che zuto brutura in s'ogru ◊ in sa dí de oi ◊ si sunt cojados in sàpadu ◊ est cun is manus in cruxi ◊ su trigu in làmpadas comintzat a incherare ◊ in s'ierru fait frius ◊ in tota die no at fatu nudha ◊ manighendhe mi che intrat sa peta in dentes ◊ mi pongu in su soli ca tengu frius ◊ mi setzo in s'umbra ◊ poneus sa pingiada in su fogu ◊ frade tou est in sos vint'annos 2. candu fuedhat, cussu nci essit in cincuanta mois! ◊ che so pigadu in montes ◊ sos Americanos che sunt pigados in sa Luna ◊ no ti che intrat s'iscuru in buca ◊ est torradu in segus ◊ si at betadu s'issallu in conca ◊ ch'est essidu in Núoro 3. làssami sa conca in pasu! ◊ no li faedhes ca no est in dare, oe! ◊ oe est in muta bona ◊ múndhache s'arga, ca a su cola cola che la leamus in pes! ◊ so in comporare: a fura no ndhe leo! ◊ totu su chi teniat si l'at ispesu in diverteras ◊ bae: a ti lu dare in pische, custu! ◊ su triballu lu cherzo pagadu in dinari, no in cosa! Etymon ltn. in Translations French en, dans, à English in, at, to Spanish en Italian in German in.


text:
In s’istade 2020, a Arriora, at a cantare pro sa prima borta in Sardigna su cantautore e chitarrista americanu Ben Harper.
Tres is datas italianas, totus in su mese de austu: su chimbe a Brescia, a sa Festa de sa Ràdiu Onda d’Urto; s’otu a Taormina , in su Teatru Antigu; su deghe a Arriora in su Parcu de is sonos.
S’artista californianu, classe 1969, est de su 1992 chi s’est incraradu in su mundu de sa mùsica. Su primu album de sutzessu est istadu “Welcome To The Cruel World” – Virgin Records – de su 1994.
Ben Harper , dae tando, non s’est prus frimadu e oe est un’istella de sa mùsica internatzionale.
S’album sighente, “Fight for Your Mind” de su 1995, est cussu in ue est prus forte s’impinnu polìticu suo. In su matessi annu at cantadu pro sa prima borta in Itàlia, in ocasione de s’Arezzo Wave.
Pro is traballos suos at bìnchidu discos de plàtinu meda. S’ùltimu album essidu in su mese de argiolas coladu est intituladu “Uneven Days”.
Is discos suos tenent sónidos de sa mùsica blues, ma sunt puru cundidos dae folk, rock, e reggae.
Rivistas nódidas, comente Rolling Stone e Billboard, ant semper tènnidu pro issu faeddos durches che mele.
Su cantautore americanu – chi tenet sàmbene africanu, cherokee, russu e ebreu – in Arriora at a cantare siat is cantzones noas , siat is betzas giai famadas.
Unu nùmene mannu comente Harper dimustrat ca is artistas balentes sunt sempre prus presentes in su cartellone musicale de s’istade sarda.
Sa band chi dd’at a acumpangiare in cuntzertu at èssere sa “The Innocent Criminals” chi at giai sonadu medas bortas cun su cantautore californianu in su tempus coladu. At puru agiudadu a Harper a iscrìere medas cantzones, comente “Diamonds on the Inside”.
Su grupu musicale nàschidu in is annos ’90 est formadu dae su percussionista Leon Mobley, su bassista Juan Nelson, su baterista Oliver Charles e de su chitarrista Jason Mozersky.
Pro chie est interessadu, is billetes pro s’ispetàculu de Harper – contadu comente su contzertu sardu de s’annu – si podent galu comporare.


text:
Sos sardos sunt famados pro su casu, su pane e àteros màndigos bonos, pro sas bestimentas e sos tapetes, ma sos sardos sunt gente capatze de fàghere meda de àteru e de lu fàghere bene e non cun sas manos ebbia, ma cun sa conca puru. Sa retza dae annos est aberende giannas mannas a chi est abbistu e pràticu, ma si pensat fitianu chi est un’afare de tzitade: ca sas biddas non sunt gasi modernas, ca in ie non b’est nudda e cussu chi b’est, est minore e betzu. Gasighì cussos logos siant sighende a bìvere in unu tempus chi non colat mai, firmos in un’antigòriu chi non lassat annoare nudda. Ma custu modu de meledare est sa manera prus giusta pro ochire sas froeddas chi su benidore podet batire in biddas chi giai tenent una richesa manna.
Bisare bisòngiat, atrivire a bisare. E custu ant fatu duos giòvanos fonnesos in su 1996. Sa retza fiat cosa noa, e gente meda no aiat mancu connòschidu galu s’elaboradore. Raffaele Serusi e Antonio Demelas però aiant fatu carchi annu de militare e fiant amantiosos de informàtica e de cummèrtziu internatzionale. Gasi, cando sunt ghirados a bidda, ant incumintzadu a fraigare unu programma e nde est essidu a campu Azenda, unu traste pro gestire, in manera noa, sas fainas de una azienda. Su programma fiat in tres limbas: inglesu, italianu e sardu.
Sa sotziedade si naraiat Digital Graph e in sos primos annos est crèschida a bellu a bellu, ca fiat difìtzile fraigare ligàmenes cun aziendas mannas. Cando in su duamìgia Serusi e Demelas fiant essende dae su momentu prus malu, ant addobiadu Luca Marras. Unu nugoresu, isse puru amantiosu de s’informàtica, chi aiat lassadu s’àndala de s’istùdiu de s’economia in Milanu, pro sestare unu programma. S’annu a pustis est nàschidu Edisplay, chi fiat unu programma pro comporare e bèndere onni genia de produtu in sa retza. Fiat unu de sos primos in Europa cun sa punna de èssere fàtzile da impreare. In pagu tempus s’azienda at incumintzadu a creschere, tantu chi at leadu su nùmene de su produtu suo.
In su 2005 eDisplay si fiat giai tramudada. S’idea fiat chi in unu mundu gasi mannu comente cussu de sa retza, unu servìtziu de importu fiat cussu de si fàghere connòschere. Est nàschidu tando SendBlaster unu programma de e-mail marketing, chi cheret nàrrere publitzidade e cummèrtziu cun sas literas eletrònicas, chi in pagu tempus est istadu bèndidu in totu su mundu. Bi traballant persones in Rùssia, Egitu, Argentina e Italia ma una de sas seas prus de importu est abarrada in Fonne. Pagu a pustis, coment’est normale, s’eDisplay at ammanigiadu àteros produtos de custa casta.
S’ùrtimu est de su 2017: eMailChef (https://emailchef.com/it/), unu programma pro sestare email massivas, cun gràficas contivigiadas e chi podent cumprèndere ite importat de prus a sos clientes. Sa cuncurrèntzia est manna, bi sunt àteras aziendas chi faghent custu servìtziu cun sa sea in Frantza o in Amèrica, ma eDisplay resesset a crèschere pro more de su contivìgiu de su cliente. Aficu chi est totu sardu. A dolu mannu bisòngiat de nàrrere chi eMailChef in Sardigna est pagu impreadu, fintzas dae sas istitutziones, chi preferint programmas chi benint dae fora. Pro totu custu eDisplay est un’esempru de comente si podet annoare dae sas biddas, chi piticu non cheret nàrrere betzu, ma essint a campu finas totas sas dificultades chi si podent agatare in Sardigna.
Gabriele TandaLeave a comment


text:
Cursu de coghina: màndigos de su connotu
by admin
Cursu de coghina: màndigos de su connotu. Laboratòriu gratùitu in sardu e in tataresu.
Su segundu laboratòriu organizadu dae s’Isportellu linguìsticu de Tàtari a intro de su progetu “Ajò vi semmu” est dedicadu a sa coghina de sa costumàntzia sarda.
In sos ses abbojos prevìdidos (dae su 2 de martzu de su 2020 onni lunis dae sas 16.30 a sas 19.30), su giornalista espertu de s’arte de sa coghina Giovanni Fancello at a ghiare sos partetzipantes in s’ammaniadura de ses màndigos de su connotu, dae sa “supa” a sa “bagna” in variantes diferentes. Onni chida, in antis de sa letzione, at a èssere indicadu
su chi si devet comporare e sos trastes netzessàrios pro sa retzeta e su lunis sos cursistas ant a ammaniare su màndigu chi si nch’ant a pòdere giùghere a domo pro l’assagiare.
Su laboratòriu s’at a fàghere in sa sede de Crema&Cioccolato de Largo Cavallotti 15, chi at
a pònnere a dispositzione sa coghina issoro pro s’acumprida de totu sas fainas de coghina de su laboratòriu.
Un’ocasione ùnica pro torrare a iscobèrrere e connòschere sos màndigos, sas retzetas de
sa costumàntzia nostra e comente s’ammaniant.
Su laboratòriu est gratùitu de su totu e s’at a fàghere in sardu e tataresu. S’ùnicu rechisidu
rechestu est duncas sa cumpetèntzia ativa e passiva de sa limba.
Durada: 18 oras.
Frecuèntzia: Onni lunis dae sas 16.30 a sas 19.30
Perìodu: Dae su 2 de martzu a su 6 de abrile de su 2020.
Sede: Crema&Cioccolato, Largo Cavallotti, 15 Tàtari
Dotzente: Giovanni Fancello. Tutor: Lucia Sechi
Rechisidos: Cumpetèntzia ativa e passiva de sa limba sarda o tataresa.
Iscritziones: chie est interessadu si podet iscrìere finas a su 28 de freàrgiu imbiende a istitutobellieni@gmail.com su mòdulu chi ais a agatare inoghe in suta cumpiladu de su totu e firmadu.
Pro cale si siat informatzione nos podides cuntatare a sa email nostra: istitutobellieni@gmail.com
Pro t’iscrìere iscàrriga su mòdulu inoghe suta ⬇
Mòdulu iscritzione a su cursu de coghina: màndigos de su connotu
Àteros chi ti podent interessare
Laboratòriu de Poesia e Teatru in sardu e in tataresu
10 Freàrgiu 2020
Cussèntzia de bidda. Pessonàgios e fatos de Pàdria.
25 Trìulas 2019
L’Ischis ma no l’Ischis – Macumere
12 Nadale 2018


text:
A pustis de su parègiu cun s'ùrtima in classìfica sos sardos sunt obligados a bìnchere pro non pèrdere terrinu dae sa prima, su Crotone.
Movet bene su Casteddu giai dae sos primos minutos. A su de oto Sau nche marcat su vantàgiu. Sa botza, respinta cun sa conca dae Aquilanti, nche cròmpet a sos pees de su tonaresu chi, cun unu tiru a bolu, nche l'istichit a intro. 1-0. Su Lanciano imbetzes est perigulosu a su de 14 minutos, ma su tiru a paràbola de Ferrari nch'essit a foras. A su de 26 est Joao Pedro a pònnere sa tzudda a Cragno chi parat in duas bortas. Sau at sa possibilidade de raddopiare a su de 36 minutos, ma sa botza carignat su palu e nch'essit a foras. A pustis de duos minutos arribat su parègiu de sos istràngios. Vastola òperat unu passàgiu verticale pro Ferrari chi, nche brincat a Ceppitelli e sicat a Storari. Su portieri nemmancu si movet.
In su segundu tempus sos abrutzesos parent prus ischidos. Ant una paja de ocasiones a su de 49 e a su de 53 minutos, ma su tiru de Vastola no est pretzisu e su de Di Francesco nch'iscudet a sa traessa. Sa partida a bellu a bellu paret istudende·si·nche. B'at tempus pro unu tiru de Fossati a su de 84 minutos, ma Cragno parat. Acabbat gasi, cun unu parègiu chi non cuntentat a nemos.
Su Casteddu podiat mantènnere su ligàmene de duos pintos cun su Crotone, ma su parègiu de oe aumentat s'isvantàgiu a bator puntos. Sos calabresos ant bìnchidu 2-0 contra a su Como. Sos òmines de rastelli diant cumintzare a si pompiare a palas ca fintzas su Trapani nch'at collidu tres puntos e como est petzi a oto puntos dae sos sardos.
Formatziones
Casteddu: Storari, Murru, Capuano, Ceppitelli (46' Salamon), Pisacane, Deiola, Joao Pedro, Di Gennaro (54' Fossati), Munari, Sau (68' Tello), Giannetti.
Allenadore: Massimo Rastelli
Lanciano: Cragno, Salviato, Aquilanti, Amenta, Di Matteo, Vastola (80' Giandonato), Bacinovic, Rocca, Marilungo, Di Francesco (86' Milinkovic), Ferrari.
Allenadore: Maragliulo Primo
Gol: 8' Sau, 38' Ferrari


text:
Su premier nou de s’Àustria Sebastian Kurz contra a s’UE apitzus de s’arricida de is migrantis
Kurz torrat a atacai sa polìtica de is partis de spartzidura de is migrantis portada a innantis de s’UE.
Su premier nou de s’Àustria, Sebastian Kurz, torrat a pitzus de sa chistioni de is migrantis e afirmat chi est contràriu a is partis de spartzidura me is Stadus europeus. Po Kurz difatis is migrantis chi arribant in Europa no bolint andai in Bulgaria o in Ungheria ma in Germània, Àustria o Svètzia.
“A custringi is Stadus europeus a accòlliri is disterraus no at a agiudai s’Europa” at nau Kurz in un’intervista a su giornali tedescu Bild and Sonntag. “Chi sigheus de aici eus a dividi s’Unioni Europea e is Stadus ant a decidi donniunu cantu genti accòlliri” at aciuntu su premier austrìacu, chi ghiat una coalitzioni de dereta e de dereta estrema.
S’Europa, po Kurz, iat a depi sustenni, is sfortzus po agiudai is migrantis me is Stadus insoru, finas po mori de is militaris.
Giai candu fiat Ministru de is Affaris Esteris Kurz iat criticau sa polìtica de arricida portada a innantis de sa premier tedesca Angela Merkel.
deBoxis


text:
Clicks12
Letanías al Santo Nombre de Jesús, Latín
Kyrie eleison (Kyrie eleison) Kyrie eleison Iesu audi nos (Iesu, Exaudi nos) Pater de caelis Deus Miserere Nobis... Fili, Redemptor mundi, Deus, Spiritus Sancte, Deus, Sancta Trinitas, unus Deus, …More
Kyrie eleison (Kyrie eleison) Kyrie eleison Iesu audi nos (Iesu, Exaudi nos) Pater de caelis Deus Miserere Nobis... Fili, Redemptor mundi, Deus, Spiritus Sancte, Deus, Sancta Trinitas, unus Deus, Iesu, Fili Dei vivi, Iesu, Splendor Patris, Iesu, Candor lucis, aeternae, Iesu, rex gloriae Iesu, sol iustitae, Iesu, Fili Mariae Virginis, Iesu, amabilis, Iesu, admirabilis, Iesu, Deus Fortis Iesu, pater futuri saeculi Iesu, magni consilii angele, Iesu, potentissime Iesu, patientissime, Iesu, obedientissime, Iesu, mitis et humilis corde, Iesu, amator castitatis, Iesu, amator noster, Iesu, Deus pacis, Iesu, auctor vitae, Iesu, exemplar virtutum, Iesu, zelator animarum, Iesu, Deus noster, Iesu, refugium noster, Iesu, pater pauperum Iesu, thesaure fidelium, Iesu, bone pastor, Iesu, lux vera, Iesu, sapientia aeterna, Iesu, bonitas infinita, Iesu, via et vita nostra, Iesu, gaudium angelorum, Iesu, rex Patriarcharum, Iesu, magister Apostolorum, Iesu, doctor Evangelistarum Iesu, fortitudo Martyrum, Iesu, lumen Confessorum, Iesu, puritas Virginum, Iesu, corona Sanctorum omnium, Propitius esto, (pace nobis, Iesu) Propitius esto, (Exaudi nos, Iesu) Ab omni malo, Liberanos, Iesus... Ab omni peccato Ab ira Tua Ab insidiis diaboli, A spiritu fornicationis A morte perpetua, A neglectu inspirationum tuarum, Per mysterium sanctae, Incarnationis tuae, Per Nativitatem Tuam, Per infantiam Tuam, Per divinissimam vitam tua Per labores tuos, Per agoniam et passionem tuam, Per crucem et derelictionem tuam, Per languores tuos, Per mortem et sepulturam tuam, Per resurrectionem tuam Per assensionem tuam Per sactissimae Eucharistiae institutionem tuam, Per gaudia tua Per gloriam tuam, Agnus Dei, qui tollis peccata mundi, (Pace nobis,Domine) Agnus Dei, qui tollis peccata mundi (Exaudi nos Iesu) Agnus Dei, qui tollis peccata mundi, (Miserere nobis, Iesu) Iesu, audi nos (Iesum exaudi nos) OREMUS: Dominus Iesu Christe qui dixisti: Petite et accipietis, quaerite etinvenietis, pulsate et aperietur vobis, quaesumus da nobis petentibus divinissimi tui amoris affectum, ut te toto corde, ore et opere diligamus et tua nunquam laude cessemus. Sancti Nominis Tui, Domine, timorem pariter et amorem fac nos habere prepetuum, quia numcam tua, gubernatione destituis, quos in soliditate, tuae dilectionis instituis. Qui vivis et regnas in saecula saeculorum. Amen.


text:
Simple Way to Listen / Download Tropical Budda Records 25th Anniversario, Vol. 2 by Varios Artistas in mp3, FLAC, ogg, zip album and other supported formats.
How to Listen / Download Tropical Budda Records 25th Anniversario, Vol. 2:
- Scroll down to comments
- Click the link.
- Get your file
- Wish you have good luck and enjoy listening to your album.
Listen Tropical Budda Records 25th Anniversario, Vol. 2 by Varios Artistas PDF
Listen Tropical Budda Records 25th Anniversario, Vol. 2 by Varios Artistas Kindle
Listen Tropical Budda Records 25th Anniversario, Vol. 2 by Varios Artistas ePub
Listen Tropical Budda Records 25th Anniversario, Vol. 2 by Varios Artistas Mobi
Listen Tropical Budda Records 25th Anniversario, Vol. 2 by Varios Artistas Daisy
Download Tropical Budda Records 25th Anniversario, Vol. 2 by Varios Artistas PDF
Download Tropical Budda Records 25th Anniversario, Vol. 2 by Varios Artistas Kindle
Download Tropical Budda Records 25th Anniversario, Vol. 2 by Varios Artistas ePub
Download Tropical Budda Records 25th Anniversario, Vol. 2 by Varios Artistas Mobi
Download Tropical Budda Records 25th Anniversario, Vol. 2 by Varios Artistas Daisy
READ COMMENTS FOR THE LINK
READ COMMENTS FOR THE LINK
READ COMMENTS FOR THE LINK
READ COMMENTS FOR THE LINK
Album Tracklist:
Pa' los Presos
El Ballenato
La Manola
La Casita de Chema
Mueve la Cintura
Estar Enamorado
Perfecto
Ya No Mas
Mi Abuela Cantaba Así
Sopa de Pichón
Amalia Batista
Why Must Listen Online and Download Albums?
Get Tropical Budda Records 25th Anniversario, Vol. 2 by Varios Artistas. Full supports all version of your device, includes mp3, ogg and FLAC version.All album format are mobile-friendly. Listen online and download as many albums as you like for personal use.
Tags: Tropical Budda Records 25th Anniversario, Vol. 2 by Varios Artistas mp3, Tropical Budda Records 25th Anniversario, Vol. 2 by Varios Artistas album, Tropical Budda Records 25th Anniversario, Vol. 2 by Varios Artistas flac, Tropical Budda Records 25th Anniversario, Vol. 2 by Varios Artistas torrent, listen Tropical Budda Records 25th Anniversario, Vol. 2 by Varios Artistas, Tropical Budda Records 25th Anniversario, Vol. 2 by Varios Artistas album download, get Tropical Budda Records 25th Anniversario, Vol. 2 by Varios Artistas zip, download Tropical Budda Records 25th Anniversario, Vol. 2 by Varios Artistas, Tropical Budda Records 25th Anniversario, Vol. 2 by Varios Artistas album mp3, zip album Tropical Budda Records 25th Anniversario, Vol. 2 by Varios Artistas mp3 album, Tropical Budda Records 25th Anniversario, Vol. 2 by Varios Artistas download album zip, download Tropical Budda Records 25th Anniversario, Vol. 2 by Varios Artistas, download Tropical Budda Records 25th Anniversario, Vol. 2 by Varios Artistas, Tropical Budda Records 25th Anniversario, Vol. 2 by Varios Artistas download mp3, Tropical Budda Records 25th Anniversario, Vol. 2 by Varios Artistas download zip, Tropical Budda Records 25th Anniversario, Vol. 2 by Varios Artistas mp3 online.
============================================================
A.L.B.U.M. Tropical Budda Records 25th Anniversario, Vol. 2 by Varios Artistas album.
zip Tropical Budda Records 25th Anniversario, Vol. 2 by Varios Artistas album.
BEST! Tropical Budda Records 25th Anniversario, Vol. 2 by Varios Artistas Rar.
Best Tropical Budda Records 25th Anniversario, Vol. 2 by Varios Artistas Zip.
!BEST Tropical Budda Records 25th Anniversario, Vol. 2 by Varios Artistas mp3 Online.
Best! Tropical Budda Records 25th Anniversario, Vol. 2 by Varios Artistas Music Online.
D.o.w.n.l.o.a.d Tropical Budda Records 25th Anniversario, Vol. 2 by Varios Artistas Review Online.
Best Tropical Budda Records 25th Anniversario, Vol. 2 by Varios Artistas Listen Online.
B.e.s.t Tropical Budda Records 25th Anniversario, Vol. 2 by Varios Artistas Download Online.
YOU ARE READING
MosquitoRandom
Greater without were lesser fruit one seed green fruitful were, fifth moveth earth years. Replenish our. Beast. Thing day won't gathered seas had so image image creeping very can't first us sea make male void form Them fish in night set darkness nig...


text:
Qatàr
Coordinatas: 25°16′10.33″N 51°12′45.96″E / 25.269535°N 51.212767°E
Artìculu in LSC
Su Qatàr o ufitzialmente Istadu de su Qatàr (in àrabu قطر, Qaṭar, pronuntziadu [ˈqɑtˤɑr]) est un'emiradu de s'Oriente Mèdiu. Sa capitale est Doha.
Postu in una penìsula pitica de sa meda prus manna penìsula Aràbica tenet istèrrida de 11.437 km² e contat unos 2.168.273 bividores. Làcanat in su sud cun s'Aràbia Saudita e est pro su restu inghiriadu dae su golfu Pèrsicu. Manna parte de s'istadu est una campura istèrile de arena. In su sud-estu b'at s'impressionante Khor al'Adaid o "mare interiore", un'àrea de dunas de arena chi inghìriant una baja de su golfu.
Est un'emiradu (monarchia ereditària assoluta de facto), guvernadu dae sa famìlia reale Al Thani, chi guvernat s'istadu de su 1825. Indipendente de su Regnu Unidu dae su 1971, at varadu una costitutzione provisòria s'annu a sighire. A pustis de su referendum costitutzionale de su 2003 fiat fata formalmente monarchia costitutzionale chi previdet s'eletzione dereta de 30 de is 45 membros de s'Assemblea consultiva mentras 15 sunt seberados dae s'emiru. Is primas eletziones sunt istadas in prus furriadas perlongadas; de fatu su pòdere est cuntzentradu in is manos de s'emiru e non sunt permìtidos is partidos polìticos.
Diferentemente de sa majore parte de is emirados a curtzu, su Qatàr at refudadu de intrare in s'Aràbia Saudita - cuntantu chi ambaduos cumpartzint comunu orientamentu wahhabitu.
Durante sos annos otanta aiat apoderadu s'isfortzu bèllicu de s'Iràq in sa gherra Iràn-Iràq, in su 1991 s'aiat opostu a s'invasione irachena de su Kuwait e s'aiat postu a su costadu de sas fortzas chi aiant cumbàtidu in s'Iràq in sa gherra de su Golfu.


text:
de Màuru Piredda
Die de sutzessione, su 10 de maju de su 1774, in su rennu de Frantza e de Navarra. Cun sa dispedida de Louis XVI, su fìgiu Louis-Auguste nch'àrtziat a s'iscrannu de Versailles in pare cun sa mugere Marie Antoinette de Àustria. A Louis XV s'amante sua, Madame de Pompadour, bi lu nargeit: «A pustis nostru su dilùviu». E gasi acontesseit. A sos sovranos noos sa rivolutzione los pigheit ambos a codditos, in tretos de Varennes, cando si nche fiant fuende dae Frantza e, a pustis, nche li segheit sa conca.


text:
Argumentos
Pro more de un'istòria longa de traditziones locales e contributos esternos sa Sardigna s'assentat in unu giassu de primore in su mundu mediterràneu. S'archeologia, s'architetura, s'arte de s'ìsula iscumproant sa variedade e sa calidade de sas produtziones locales, afortigadas dae sas òperas importadas dae foras. Paris cun s'arte s'agatant sas traditziones artesanales, sa mùsica, sas festas e, in annos prus reghentes, sa fotografia e su tzìnema : elementos chi ant contribuidu a imbentare percursos istòricu-culturales cumplessos, cun piessignos particulares a beru.


text:
Paba Callistu I
Callistu I, (... – 222) paba, santu e màrtire.
Biografia[modìfica | modìfica su còdighe de orìgine]
Fortzis est istadu unu ischiavu, e a poi fut fatu diàconu dae Paba Zefirinu (199-217). Comente diàconu at tentu contu de su campusantu de sa Via Appia. Callistu, est diventadu Paba su 218, at organizadu sos camposantos de Roma, sas catacumbas inue beniant sepultados sos martires de sas persecutziones e ateros cristianos, e su campusantu de sa via Appia fut connotu comente su Coemeterium Callisti. In su 1800 custu campusantu est istadu esploradu e bogadu a pizu dae s'archeologu Giuanne Batista de Rossi e indicadu comente sas Catacumbas de Santu Callistu. Callistu at devidu cumbatere eresias contra sa Trinidade cristiana. Est istadu unu Pastore cumprensivu. Unu parte de su cleru l'at oppostu unu Antipaba, su primu. Est mortu su 222. Est veneradu comente martire, e sa festa sua est su 14 de santuaine.


text:
Nervosismu tra s’Italia e su Kenia po Sirvia Romano, sa picioca marchigiana volontaria de sa Onlus Africa Miele chi de cuatru mesis, de su binti de Sant’Andria, est in manus de is secuestradoris. Sirvia nd’est stetia liada in sa provincia de Kilifi, a otanta chilometrus de Malindi. De cussa dî su Guvernu italianu at pediu po otu bortas, s’urtima tres dîs a oi, a su Stadu africanu de mandai una scuadra de su Ros de is Carabineris po agiudai sa politzia de su Kenia. Non est mai erribada un’arrespusta. In is primus, tempus de su secuestru, is keniotas iant acapiau finas calencunu ma de dus mesis a-i custa parti non c’at peruna nova e non si scit nudda.
Una cida a oi su presidenti de su consigliu Giusepu Conte at fueddau de custu contu nendu: “Seus sighendu totu, non cun sa diplomatzia ma cun ‘s’intelligence’ nosta chi est trabagliendu. Possu nai ca a unu certu puntu creia ca totu andaiat in sa diretzionji giusta. Si scit e chini funt is secuestradoris ma ancora non ce dda eus fata a ndi libertai sa picioca, am seus trabagliendu”.
Foto: ansa.it


text:
L’alluvione del 22 ottobre 2008 ha lasciato lutti e distruzione fisica e morale.
Artisti all’in/visibile offrono le loro opere come compartecipazione sentimentale al dolore e come partecipazione concreta alla ricostruzione. Nasce così, istintivamente, secondo la priorità “in primo luogo vivere, poi fare filosofia”, la mostra di solidarietà “Fango!”. Tutto il ricavato derivante dalle opere andrà in beneficenza alle persone colpite.
autori: Annalisa Achenza, Franco Agus, Marta Anatra, Gianni Atzeni, Ermenegildo Atzori, Barbara Ardau & Domenico Di Caterino, Luca Becciu, Alessandro Biggio, Frank BlindBlues, Anna Maria Caracciolo, Federico Carta, Paolo Carta, Claudia Castangia, Gisella Congia, Massimo Corazza, Carlo Crasto, Giuseppe Cucca, Luigi De Giovanni, Attilio Della Maria, Maria Luisa Delzotto, Antonello Dessì, Simone Dulcis, Elisabetta Falqui, Sonia Floris, Marta Fontana, Lea Gramsdorff
, GruppoAnestetica (Pili - Serra), Laboratorio Raku, Caterina Lai, Maria Lai, Maria Sofia Lai, Angelo Liberati, Gabriella Locci, Monica Lugas, Lalla Lussu, Susanna Manca, Alberto Marci, Anna Paola Marturano, Lorena Mastino, Italo Medda, Franco Meloni, Paolo Ollano, Antonello Ottonello, Emanuela Paba, Primo Pantoli, Giuseppe Pettinau, Antonello Pillittu, Anna Maria Pillosu, Gianfranco Pintus, Enrico Piras, Giangiuseppe Pisuttu, Marilena Pitturru, Giorgio Plaisant, Paola Porcedda, Andrea Portas, Francesca Randi, Renè Renink, Rosanna Rossi, Luisa Schirru, Pinuccio Sciola, Angelo Secci, Maria Spissu Nilson, Gemma Tardini, Pia Valentinis, Beppe Vargiu, Theo Viana
Fango!
in/visibile
Via Barcellona 75 - Cagliari


text:
Camineras culturales in s'ìsula
A connòschere sos benes culturales cheret nàrrere a los iscobèrrere a manera direta bidende su paesàgiu istòricu de sa Sardigna. In custa setziones est oferidu unu sèberu de itineràrios, artìsticos, archeològicos, literàrios e territoriales. Sa punna est de cussigiare unos cantos percursos pro sos tzentros istòricos, àreas archeològicas e monumentos de arte e architetura, pro acrarire comente mudant a lestru sas modas culturales in sos insediamentos urbanos, cunforma a sos tempos istentosos de sa traditzione in sos cuntestos rurales.


text:
Bachis si chiti pesatu de chitzo cussu manzanu.
S' intentzione sua iti de si c'ughire de presse e andhare a orisè pro arrejonare de su prozetu chin Don Martine. Sa mama si che pesaiat a ora 'e pudhas, e a cuss'ora isse iti' istatu bell'e partitu.
Chircandhe de no achere mancu pisinzu adiat rinuntziatu peri a si lavare sa cara. Cussa che iti intesu peri una musca tussire de annedha.
Su recatu e sos trastes los adiat preparatos sa die e innanzi , s'únicu probbrema adiat essere cussa malaita janna. A l'ispostare de unu millímetru iti' atu unu burdellu mannu essendhe che die, a issu li toccait a l'ispostare a dae note manna, e non de unu millímetru, ma nessi su tantu de chissire.
Sa bitzicreta chi siti costruiu a sa sola l'aiat accuata ene su sero prima. Una borta in surp'e su cadh'e pòveros- comente la mutiat sa mama- in mancu un'ora iti' arrivau a Orisè.
Don Martine iniziait su travallu de fotògrafu a sas ses ispacatas de orolozu. Achiat s'ocu, si preparait sos atretzos, allugaiat sa luche ( elet trica) e aspetait sos viddaios dae locula, oniai, e garteddi po li picare sas fotografias chi deviant servire pro sos documentos. A sas oto e unu cuartu ….. a comunu in uve travallait pro su chi totu sa zente cunsiderait su veru travallu, totus, ma no isse.
IN comune bi travallait ca iti tra sos pacos a ischire a lezzere e iscriere in italianu, su restu de cussos capassos, o ini nobales - e non l'ind'affuttiat nudha- o ini mastros de iscola. Martine, però teniat carchi cosa de diversu, carchi cosa de mannu e de non riconoschitu dae cussos viddaios e nemmancu dae cussos nobales, chi poi iti sa matessi cosa. In mes' 'e s'arreunu, Si bos setzis dimandhandhe comente mai Martine “ sonat” che campana e nobale isse puru, jeo bos rispondho chi sa rejone l'iscoo, ma non bò la poto nàrrere, o po su mancu non bò la poto nàrrere commo.
Própriu is su mentres si pensaiat custas cosas, ecco su burdell'e sa janna!
Non b'iat pensau dae sullenare dae fundu pro chircare de carrajare su burdellu ch'itt acchende. Unu gatu pariat, mallaitta janna!
E comunque si sa janna itt'unu gatu a modu suo, sa mama itt'unu cane, ca sas intentziones de si c'ughire si l'has adiat fracatas su sero prima matessi. Infattisi, pustis de li pone apresse, ischitada dae sa janna- gatu, issa
- iscurtza, in camisa e note, pilos issortos e chin sos ocros uffratos che istria - l'it'ispettande in daennantis de sa bitzicreta. Si no iti tentu cussentia de ladru, chi est sa cussentia chi tenent tossus sos chi si che sono fughindhe- l'iat portita picare peri pro una antamas, ma antamas no iti
E commo?
Commo aspetates unu mamentu, ca prima chi cuss'istria de sa mama si che lu mandighet a voches de cumandamentu e li ponzat nesica, si permittites jeo a bachisieddhu -ca in custu cumintzu de istória iti galu minoredhu, o pro menzus narrer galu vacchianu-bo lu depo presentare e lu depo achere prima chi cussa li ponzat manu, si uncas non at' a parer mancu sa matessi pesona e bò lu devo “ pesare” duas vortas.
Achiemus goi, jeo bò lu presento e poi candho s'istória continu ata, vois bò lu devides immazinare chin carchi pilu tiratu dae cuccuru, sa camisa istratzata, ma non tantu de la deves cusire dae novu- sa cara alluta dae catzotos e unu o duos segno de francas in sos bratzos, po su resto Bachis iti goi:
Custu zo vinu de mancu deghe otto annos teniat una imponzera rara. No iti chistione de artesa, de chentímetros, ca in cussu valia vat de unu pacu si lu in assimizatu a unu continentale, ma ndhe teniat de avantzu si l'assimizai ni a unu sardu. Bene atu de carena , chin palas mannas, ma non de su totu irvilupatas, Bachis teniat una “ calidade ” veramente ispetziale: una pedhe chi no iti solu bianca, iti una' ispétzia de tenda bianca che nie dae uve si che potiat vídere onzi vena, onzi nelvu, onzi músculu, fintzas a s'anima. E cussos musco-los moviat, comente bos ipo nandhe- in dh'una manera chi bos iti fatu pessare a unu de cussos atletas grecos de ditzosa zenia. Unu de cussos chi curriant pro sa glòria, pro sa bellesa, pro sa vita matessi. Unu de cussos chi do-po e prima de sa glòria in temperatos chin artes de paghe chi sono sa poesia e sa matemàtica e artes de gherra, chi sos romanos mutiant de Marte e sos grecos mutiant de Ares. In supra de totu custas cosas iti sa disciplina. Pro bos nàrrere sa veridade in totus calidades veramente datas in donu a Bachis. Totus, ma non sa disciplina. Bachis àteru no iti chi s'ispiegatzione de cussa veras latina chi bos ata contatu su mastru o su pride “mens sana in corpore sano” e si bois in iscola fizis poledhos e de custa veras non b'azis cumpresu mai nudha est solu ca bos mancait su ritratu sou ca custa criatura riuni vata sas limbas e sas tziviltades anticas chi bos ana imparatu, e sa rejone iti chi
riuni vata in su matessi logu sos signos de totu s'istória. Pertzisamente cussa chi non bos ana mai contatu, cussa chi bos ana acuatu: de sos gherreris de ishardana, de sos polu los de su mare, de Atlanti de. In cussos ocros gai luminosos , comente solu
su niedhu cumpletu potit re levare, una lughe potente iti alluta in fundu. B' iti sa síntesi de sa zenia de sos mannos sapi entes e cumbatentes. Dritos che colunnas de màrmaru, chena s'abbilidade de sos polu los frigonzosos, cussa de peigare sos drenucos.
Pro unu' istante, prima de bos torrare a sa situassione sua de míseru, una cunditzione chi mutiat a voche arta sa disgràtzia- bos naro chi su sole, chi in chelu adiat apena comintzatu a brujare, s'est pasatu prus de su tempus chi Deus cun tzedit a un'istella in supra de una criatura mortale. Su sole lu agasazait comente esseret istatu mutitu dae sa carena de unu “deus de mesu”. Onzi orta chi l'illuminait, in particulare in iverru e a sa naschita de sa die, deviat fagher atentzione a non che pèrdere su tempus cuntzessu. Onzi auro ra chi vidiat cussu pitzinnu e si tratteniat cun isse, poniat ritardu pro dare lughe a su mundu. E biti una rejone pro sa piedade 'e su sole: ca custu pitzinnu , iti istatu sa vittima - sentza chi nemos devat narrer àulas- de unu irballu de destinatzione. Comente chi su Babbu Mannu candho adiat detzisu de lu mandhare in sa terra, liti atu naschire in sut'e su càule irballau.
L'ischites ite bos naro? A custu pitzinnu mancait su
“ physique du rôle ” pro retzitare sa tragedia , ca iti in dh'una trazédia chi che l'aiant comente cravatu a fortza!
Ecco, commo però, non poto achere prus nuda pro Bachis e pro conti nuare su contu in manera “ cronologicamente corretta”, lu depo lassare in francas de sa mama, in francas de cuss'èssere miseràbbile e sentza isperant ia, chi nessunu in custu mundu diat a cussiderare sa mama de cussa criatura. Ma it propriu suo su caule irbalatu in mesu de nue sa creatura s'er formata pro nove meses, sua sa zenia chi in tottu cussu travallu s'est isforzata ressissendebi, de che irmenticare cussu sambene malaittu. Dae nessunu signu s'iti potutu mutire fizzu suo, ma fizzu suo iti.
-Ello a uve ses andhandhe tue- e achet unu passu in sa diretzione sua.
No, no iti una dimanda, iti una minetza, unu fatu. A issa non l'importait “ a uve”, a issa li bastait e avantzait sa chestione chi cussu pitzinnu si chitit fughindhe
-A Orisè, tenzo cumandhu de achere!
Bachis iti de pacas paràulas ca ischiat giai in partent ia chi tantu las iti buscatas, e sa natura sua non bi l'achiat a l'achere arrebbellare, non chin sa mama. Ischiat meta vene chi si iti chertu, cussa pòvera femina non liti potitu tocare, ma issu iti fitzu vonu e ischiat chi deviat suportare chin pas sentia.
-Cumandhu de achere- como veniat sa parte prus difítzile- cumandhu de achere, ma non ti ndhe frigonzas, ghetadommos, non ti ndhe frigonzas de ti che fughire comente unu delincuente farabbutu chi non ses arteru?
- Dai o Ma, lassatemi colare, depo andhare pro su prozetu,
-Su prozetu? Ello cale prozetu? E prozettatu chi non ses in conca, a uve, a uve sese andhandhe, a uve cussu fanfallone de na bile iz'e una brussa, ses anandhe tue?
Ello ite ti ses pensandhe, ite ti ses pensandhe brutu disgrassiadu! Cussu tenet tempus de che gastare, ma tue no, tue deves traballare ca babbu tuo est fachendhe totu a sa sola, disgratziau, ca tenet bisonzu dae tene , farabbutu!
O ma, jeo tenzo cumandu urzente, jeo depo andhare e basta, lassatemi colare
Colare? Jeo non ti lasso colare, s'occale che porcu chi ti venzat! Deves andhare e basta? De cussa matessi pasta ses fatu, de cussa matessi pasta!
Oh, ma, lassatemi colare, abberu, depo andhare
Como sa mama siti preparandhe pro sa parte prus prena de" pathos”, pro sa versione pòvera de sa trazedieddha greca chi teniat bisonzu de si re citare cada die. Una àtera cosa de annunghere iti chi sa mama teniat su donu de addopiare calu nche paràula, pro la trasformare in maledissione, in irrocu e sos irrocos abbisonza na de puntos isclamativos, chi nois ammus a mutire puntos sicos; e ponite mi in mente, sos putos sicos sono - pro bos contare sos contos sardos- sa cosa printzipale de totu. E si sicos non bos piaghent sos puntos, puntos sicos chi tenzetas in conca o sicos che puntos chi bos atzapene! Cumpresu, como, s'importàntzia de sos puntos sicos, azis?
Deves andhare? Mancu veru a lu contare b'annat bene, mancu veru a lu contare! Commo muto a babbu tuo, a babbu tuo chi li che ses sutzandhe s'anima! A cussu poveritu chi ti iuchet su pane a sa mesa chin sacrifítziu! A cussu' ómine chi tue disonoras chin paraulas e chin totu! A babbu tuo, chi ti ponet nesica mala, farabbutu! Ma dae noche non b'asa a colare, no, de noche non bi colas, cantu er veru Zesugristu, dae noche non cola sa ca t'ucchio e custa bitzicreta ti la seco a cantzos, a cantzos, ghetadommos!
E totu in dunu afrancat sa bitzicreta e l'ardibbata a su muru.
Bachis, chi non li cheriat acher male, detziditi chi cussu iti su momentu zustu pro siche alluzanare. Achet apena s'atu de s'acurtziare a “ su cadhu suo”, ma cussa maca bi l'ispostata chin du nu carche ( essendhe iscurtza) poi si ghetata a terra chin su pede in manos pro s'urtimu atu de la trazedieddha chi iti retzi dandhe. A cussu puntu,totu su vichinatu iti aiscurtandhe e ridindhe-silla.
Malaita sa die chi ses nas chitu, diàulu su santu chi t'at fatu! Malaitu delincuente chi m'asa a ucchiere comente as tentatu de mi ucchiere prima galu de naschire!
Mancu una mama disisperata ti firmat sa cussentia, mancu una mama disisperata!-
Bachis, candho arrivait a custu puntu , peri ischindhe chi iti solu una retzita e chi sa bitzicreta iti libbera– non teniat mai coro de si che ughire. A cussa retzita issu deviat partetzipare comente chi iseret istatu in ti atru, chi esseret tentu sa carida de sa pessone prus in vista, ca cussa retzita iti tenta pro dare isfogu a cussa' emina poverita; pro sos vichinos chi si senti ata in dovere de nutrire chin iscàndhalos; pro esístere, peri solu unu mamentu pro sos ocros de su babbu; pro che revessare totu su velenu e sa disperassone chi teni ata in sinos; pro abbochinare contra su chelu, sa terra e fintzas contra e Deus, ca totus devia na ascurtare sa màssima potenti a de cuss'ànima disisperata pro che pesare ànghelos e diàulos, pro los dimannare puite, puite l'ana mortu unu pitzinnu e oro, pro ite cussa gherra malaita chi iti finita, ma non íliche adiat bocatu a campu a izu suo , pro ite una fiza maca e pro ite unu vitzu chi non bi valiat a nudha, unu sentza cussentia e responsabbilidade, unu chi non cheriat essere guvernatu comente si deviat in sa cunditzione sua. Unu mann'e badhas chin lanas in conca, unu fanfallone, ca su chi cheriat achere non iti robba pro isse, non iti cosa che esserent atu achere a unu izu de su pópulu., Don Martine Don Martine! Ello puite cussu nobale malaitu li cheriat achere gastare gai sa zoventude, ello cale isperant ia o cale machine iti ponente in conca a izu suo? Issa non lu deviat permítere, non lu deviat permítere, ca sa vita l'adiat imparatu vene chi onziunu devet andhare che molente e iuchere su garrigu chi Deus lis ata intregatu. A su pópulu pretas, a su ricu oro, ma cussu, ventu iti garrigandhe! Ventu, e chin su ventu non si costrui-ti domo, ma domos si ghetant!
Nessun commento.


text:
Matteo Renzi
Matteo Renzi es un politico de Italia. Il nascet li 11im de januar 1975 in Firenze (Italia). Desde li februar 2014 il es li prim-ministre de Italia. Con 39 annus Renzi es li max yun prim-ministre de Italia til nu.
Matteo Renzi studiat jurisprudentie in li universitá de Firenze e finit it in li 1999. Pos li studie il laborat in li marketing firma de su familie. Desde 1999 il es maritat e il have tri infantes.
Matteo Renzi es membre del Partise Democratic desde su fundation in li annu 2007. Inter 2004 e 2009 il esset li presidente del Region Firenze e desde 2011 il es borgomastro de Firenze. In li decembre 2013 il esset electet quam presidente del Partise Democratic in vice de Enrico Letta. Pos ti defete Letta retirat se ex li oficie del prim-ministre e Matteo Renzi devenit su successor.


text:
Su Bologna arribat a Casteddu cun sa punna de sighire cun sa sèrie positiva de sas ùrtimas giorronadas. Ambas sas iscuadras, pro como, si sunt partzende sa de 10 positziones in classìfica, a 26 puntos.
Sos primos minutos de sa partida sunt totus de marca ruju-biaita. Borriello e Sau cumparint prus de una bia cara a Mirante chi però est semper bravu a parare fronte. A su de 16 minutos est su palu a negare su gol a s'atacante tonaresu chi aiat liberadu unu destru bene sestadu. A su de 25 minutos est Krafht a chircare su vantàgiu, ma Rafael est atentu e dèviat a foras. Su Casteddu est prus ispibillu de sos bolognesos. Di Gennaro est unu de sos prus ativos in mesu de su campu.
In su segundu tempus su ritmu non mènguat e sas ocasiones non mancant. Sau e Tachtsidis a su de 49 minutos e a su de 50, iscardint manos e pees a su portieri emilianu. Su Bologna nche colat in vantàgiu a sorpresa a su de 64 minutos. Unu passàgiu traessu de Krejci, a filu de terra, permitit a Destro de nche giùghere sos suos a su 0-1. S'atacante, lassadu a sa sola in àrea, nche devet petzi arrumbare sa botza a intro. A pustis de su gol sos òmines de Donadoni parent prus cuncretos e dinàmicos. Su Casteddu si lìmitat a mòvere in contratacu e a isfrutare sas faddinas aversàrias. A su de 82 minutos su Bologna andat a curtzu a su parègiu, ma sa defensa casteddaja, in una manera o in s'àtera, resesset a respìnghere sos tiros de Verdi e de Pulgar. A su de 88 minutos su Bologna abarrat in deghe òmines. S'àrbitru nche bogat a Viviani pro un'intrada cun su pee a marteddu. A su de 90 minutos Bruno Alves, cun sa conca, andat a curtzu a su parègiu, ma sa botza nch'essit arta. In su recùperu espulsu fintzas Krafth. In sa punitzione dae su lìmite de s'àrea, in su primu minutu extra, su Casteddu atzapat su parègiu cun Borriello chi indiritzat sa botza a su cugione in artu a dereta. Sa partida acabbat a pustis de àteros duos minutos.
Formatziones
Casteddu: Rafael, Pisacane, Ceppitelli (78' Miangue), Bruno Alves, Capuano, Dessena (86' Salamon), Tachtsidis, Isla, Di Gennaro, Sau, Borriello.
Allenadore: Massimo Rastelli
Bologna: Mirante, Krafth, Oikonomou, Maietta, Masina, Donsah, Pulgar, Nagy (72' Viviani), Di Francesco (62' Verdi), Destro (89' Torosidis), Krejci.
Allenadore: Roberto Donadoni
Gol: 64' Destro, 91' Borriello
Espulsos: 88' Viviani, 91' Krafth


text: Su 17 de maju est una data istòrica. 27 annos a oe, su 1990, s'Oms (Organizatzione mundiale de sa salude) nche catzeit s'omosessualidade dae sa lista de sas maladias mentales, definende·la pro sa prima borta “una variante naturale de su cumportamentu umanu”. Est pro custu chi cada annu, dae su 2004, in totu su mundu si tzèlebrat sa die mundiale contra a s'omofobia. Su de sa discriminalizatzione de s'omosessualidade est istadu unu caminu longu, cumintzadu cun sas protestas dae sos primos annos '70, ma chi ancora oe, in sa sotziedade atuale cheret praticadu.


text:
Oe sa bàrdia de mare est resèssida a sarvare 26 pessones in sas costas intre Turchia e Grètzia, ma dae s'abba nch'at piscadu fintzas 36 carenas sena vida. 17 sunt pitzinnos. A su chi narant sas autoridades, sas barcas chi sunt afundadas diant àere giutu unos 70-100 pròfugos. Pro custu motivu sas chircas sunt sighende, mancant a s'apellu unas 30-40 pessones. Su naufràgiu est capitadu in tretos de Kalolimnos, un'ìsula grega collocada in s'Egeu de levante.
Nointamen su tempus malu e s'ierru, sos emigrantes sighint a fuire dae sa gherra e dae sa povertade. S'Oim (organizatzione mundiale pro sas emigratziones) at naradu chi custu est su ghennàrgiu prus “mortale” de sos ùrtimos annos. Sos nùmeros sunt superiores a sos de su 2014 e de su 2015.


text:
Su 15 de maju unu milione de sardos, chin diritu de votu, son cramados a si pronuntziare supra custa pregunta ”Ses cuntrariu a sa fraigadura in Sardigna de tzentrales nucleares e de muntonarzos pro sas iscorias radioativas produidas dae issas o ja esistentes?” .
Forsis est sa prima borta chi su pópulu sardu benit cramadu a detzìdere supra una cosa de importu mannu pro s’imbeniente de sa Sardigna e de sa zente sarda. Su 15 de maju donzi sardu det aer in manos un’ischeda referendària chi valet unu milionésimu de responsabilitade e de soberania, at a esser òrganu de unu corpus ùnicu, su pópulu sardu, chi est aspetande de aer vida dae donzunu de nois pro si nche pesare dae sa tzerachia e pessare a conca sua, si mòvere, detzìdere e esser sogetu de s’istória sua e non ogetu de s’istória anzena.
Su 15 de maju bisonzat de votare SI contr’a su nucleare, sas rejones son tantas.
S’energia nucleare costat de prusu.
Chene contare sos costos de ismaltimentu de sas iscórias radioativas pro 250 miza annos nessi, su costu de su kwh nucleare potet superare sos 6 c€ contr’a sos 4.5 c€ de s’eòlicu, sos 5c€ de su solare e sos 4.96c€ de su carvone. In umbe su kwh nucleare costat de mancu in bulleta, comente in Frantza, est ca su restu lu pacan in sas tassas chi servin pro parare sas ispesas militares de sas potèntzias atòmicas.
Est un’energia de monopóliu.
S’uràniu est monopóliu de 4 sotziedades: Areva, Urenco, Rosatom e Usec chi nde faghen su preju a gariu issoro. Uràniu cumbeniosu bi nd’at pagu: Est beru chi uràniu bi nd’at in sas rocas e puru in mare ma pro che lu bogare bi cheret prus energia de cussa chi est in gradu de generare. Solu pagas cavas son cumbeniosas.
Sas tzentrales nucleares son sa culla de sas armas prus derruidivas: dae sas tzentrales nucleares benin su plutónio e s’uràniu impoveridu chin sos cale si frabbican sas armas usadas in sas gherras beras e fintas. Su nucleare serbit prus a s’iscopu militare, non tzivile.
Sos primos a s’ammalorare dian a esser sos pitzinnos.
Iscientziados e espertos in tzerachia de sas lobby de su nucleare non poten cubare chi sos pitzinnos chi naschin a curtzu a sas tzentrales, puru de sas chi son tancadas, son sugetos a sa leucemia 5 bortas de prus de sos fedales chi istan a largu.
Sas tzentrales nucleares costan meda (mìnimu 9 miliardos de euros) e bi cheret meda tempus a las fraigare (10 annos nessi), duran pagu (màssimu 30 annos), lassan 25 tn de iscórias radioativas a s’annu e issas matessi son iscórias radioativas periculosas e nessune nd’at galu demolidu una, ca costat prus de la fraigare.
Sas iscórias chi nde suvenin son periculosas pro meda tempus, 250.000 annos, e nessune in su mundu est galu resessidu a atzapare logos sicuros pro las colloire.
Sas tzentrales nucleares son periculosas in cada logu e galu de prus lu dian esser in Sardigna.
– Sa Sardigna est un’ìsula e in peruna ìsula in su mundu b’an postu tzentrales nucleares.
– Sa Sardigna at unu territóriu prus minore de cussu chi an evacuadu intundu a sa tzentrale de Cernobyl e si diat sutzeder unu dannu grave nessuna si la diat iscampare ca esséndebi su mare a intundu sos sardos dian restare intrapulados.
– Diat militarizare galu de prus sas Sardigna faghèndende una caserma manna pro amparare sa tzentrale impedinde sa libera circulatzione de sardos e de turistas chin totu sos dannos chi nde dian subenner.
– Diat fagher dannu a sa màtzine galana chi su mundu at oje de sa Sardigna, nessune diat prus disizare de bi fàghere turismu e totu su chi produimus, vinu, casu, sarditza, maestrias d’arte …., diat restare chene comporadu.
– Sa tzentrale si diat bufare unu miliardu de mc de abba, 300 mc a su sicundu, tirandechelu a su pastoriu, a su massariu, a s’indùstria e a su turismu. Totu s’abba de su Tirsu non li diat bastare.
– Sa tzentrale diat fagher de sa Sardigna unu puntu sensìbile in casu de gherra e diat esser sa prima a esser bumbardada dae terroristas o dae aèreos inimigos chi cheren fagher mancare sa currente a s’Itàlia.
A sa Sardigna su nucleare non servit.
– Non solu amus sole e bentu in abbundàntzia pro fàghere energia rennovàbile ma puru amus digas e bacinos ìdrigos in gradu de ammuntonare energia potentziale pro superare sa discontinuidade de s’energia rennovàbile. Semus unu de sos pagos logos prontos a intrare in s’internet de s’energia rennovàbile, chin una smart grid sarda de cullegare a sa Super Grid europea chi, pro cullegare sa tzentrale eòlica de 100 GW de su mare de su Nord chin sa tzentrale termodinàmica de su Sahara, colat in Sardigna.
– A sa Sardigna sa tzentrale non serbit binas ca sa currente chi issa faghet sa rete elètrica sarda non la potet retzire e tramite su cavu novu SAPEI che la dian mandare in Italia e nois a pustis, si nde cherimus, la depimus comporare da sos continentales.
Sa tzentrale nucleare serbit a àtere.
– S’Italia, ponende sa tzentrale nucleare e sas iscórias in Sardigna, chin s’iscusa chi est terra non sìsmica, si nde at dontzi cumbénia a ispesas de sos sardos e in casu de dannu su disastru non la diat tocare prus de tantu.
Pro nos cunbìnchere o custrìnghere an a fagher de totu:
– Promissas de traballu a sa crasse laboradora sarda disocupada e a sos pastores in crise niedda.
– Fàulas de iscientziados, sociòlogos, fìsicos de regime pro nos cumbìnchere chi no amus àteru isperu si no su nucleare.
– Promissas de regalias e de meleschèntzias dae parte de su gubernu e de sos onorevoleddos chi s’an a faghere domo pro domo.
Ùltima risorsa at a esser cussa de cubare unu iscontru sotziale chin unu iscontru polìticu, contra o pro Berluscone, custringhende sa zente a si ischierare in defensa de sa trintzera pulìtica sua e non de sa Sardigna e de sa zente sarda.
S’arma nostra de defensa, nd’amus una solu:
Su PÓPULU SARDU, s’arma nostra prus forte semus nois matessi, solu si sos sardos an a ischire esser pópulu an a poter detzider s’imbeniente issoro.


text:
Limba romuna
Artìculu in LSC
Sa limba rumana (in rumanu: limba română, IPA ['limba ro'mɨnə]) est una limba indoeuropea chi pertènnet a su grupu orientale de sal limbas romanzas e limba mama de sa majoria de sos bividores de Romania e Moldàvia. In medas àteras isulas limbisticas de minoria in totu sa penìsula Balcànica, si faeddant àteras limbas chi tenent relatos meda istrintos cun su rumanu.
Intre sas limbas romanzas ocupat sa de 5 posiduras pro nùmeru de faeddadores in s'Unione Europea, a fatu de ispagnolu, portughesu, frantzesu e italianu. Pro resones de diferentziatzione tipològica, sa limba rumana est narada fintzas dacorumanu, mentras pro resones polìticas sas autoridades de sa Moldàvia impitant sa denominatzione de moldavu pro si refèrrere a sa limba faeddada in ie, mancari b'apant bellas che pagas diferèntzias intre sas duas, chi pro manna parte pertocant s'atzentu prus chi no àteros aspetos.
Sa limba rumana est faeddada de unu nùmeru aprossimadu de 28 milliones de pessones de sas cales, prus de 20 milliones bivet in Romania, in ue est sola limba ufitziale e, annotamala, segundu sos datos de su 2002, limba mama pro su 90% de sa populatzione. Fintzas in Moldàvia est limba ufitziale, mancari suta nùmene de moldavu, e limba mama de unu 80% de sa populatzione.
Chene contare sos istados mentovados, est una de sas ses limbas ufitziales de sa provìntzia serba autònoma de Vojvodina. Est una de sas limbas ufitziales de s'Unione Latina e de s'Unione Europea. Non Prus, si faeddat in sas comunidades de emigrantes rumanos in Germània, Istados Unidos, Frantza, Israele, Rùssia e prus de reghente Ispagna e Itàlia (sa presèntzia de s'allega rumana in Itàlia est redundante, giai ca a fatu de Romania e Moldàvia in ie b'ant casi 2 milliones de rumanofonos), intre àteros.
Lèssicu[modìfica | modìfica su còdighe de orìgine]
Una anàlisi istatìstica, chi partzit sos faeddos rumanos pro orìgine etimològica e conduida dae Dimitrie Macrea (1961) e basada subra su Ditzionàriu de sa Limba Rumana Moderna (49.649 faeddos) at relevadu sa cumponidura sighente:
- 43% imprèstidos romanzos reghentes (mescamente frantzesu: 38.42%, latinu: 2.39%, italianu: 1.72%)
- 20% latinu eredadu
- 11.5% islàvicu (antigu islavònicu cresiastu: 7.98%, bùlgaru: 1.78%, bùlgaru-serbu: 1.51%)
- 3.62% turcu
- 2.40% gregu modernu
- 2.17% ungheresu
- 1.77% tedescu
- 8.31% orìgine disconnota
- 2.24% onomatopèicu
Chi s'anàlisi s'istrighet a su vocabolàriu bàsicu de 2.500 faeddos fitianos, semanticamente ricos e protutivos, s'eredade latina passat in antis, sighida dae neologismos romanzos e de su latinu clàssicu, mentras ca sos imprèstidos islàvicos arribant a coa. Su lèssicu rumanu assimìgiat pro su 77% a s'italianu, pro su 75% a su frantzesu, pro su 74% a su sardu, pro su 73% a su catalanu, pro su 72% a su portughesu e a su reto-romanzu, pro su 71% a s'ispagnolu.


text:
Bonas novas po chini bolit erribai in Sardigna po mesaustu: cunfrontas a s’annu passau su pretziu de s’areu est calau de centu eurus po una familia de cuatru personas (babu, mama e dus figlius piticus). In totu s’iat a pagai, po erribai e po si ndi torrai a andai, noigentubinticincu eurus. Meda de mancu de unu viagiu in Corsica (milli e corantacincu), in Croatzia (millidugentustrintanoi) e in Sicilia (millicuatrugentustrinta). Nosi podeus chesciai feti chi castiaus is pretzius de is isulas Balearis (costa feti pagu prus de cincugentu eurus) e cussus de sa regioni portoghesa de s’Algarve (pagu prus pagu de noigentu).
Sa Sardigna, propriu po custu, est in tertza positzioni de cussas chi costant de mancu de is otu regionis chi si fueddat in sa cica de su Cna. Erribai innoi depit essiri prus facili non feti po is turistas, ma finas po cussus sardus chi funt foras po trabagliu e medas bortas si ndi spantant de su dinari chi depint pagai po is ferias de passai in familia.
Foto: sardegnareporter.it


text:
Categories
40.00CHF
Blues For Art Jazz Orchestra: Alto Sax. 1 Alto Sax. 2 Tenor Sax. 1 Tenor sa..
40.00CHF
Blues For Joe's Sister Jazz Orchestra Flute 1 Flute 2 Oboe Clarinet Bass Clarinet ..
40.00CHF
Blues For Titus Gajus Jazz Orchestra Clarinet Alto Sax 1 Alto ..
35.00CHF
Blues Of Lovely News Jazz Orchestra Alto Sax 1 Alto Sax ..
40.00CHF
Bluesy Duke Jazz Orchestra Alto Sax 1 Alto Sax..
40.00CHF
El Hombre - Samba Jazz Orchestra featuring Guitar ..
Jazz Orchestra Alto Sax 1 Alto Sax 2 ..
40.00CHF
Jazz Orchestra Alto Sax 1 Alto Sax 2 Tenor Sax 1 Tenor Sax 2 Barit..
Jazz Big band Soprano Sax Alto Sax 1 ..
Jazz Orchestra Flute 1 Flute 2 ..
35.00CHF
Jazz Orchestra Alto Sax 1 Alto Sax 2 Tenor Sax 1 Tenor Sax 2 Bariton Sax Trumpe..
If I Must Sing (Helen Savari Renold) Big Band Jazz with Vocals Instrumentation: Voice 2 Alto..
55.00CHF
Jazz Orchestra Clarinet in B Alto Sax 1 Alto Sax 2 Tenor Sax 1 Tenor Sax 2 Bari..
40.00CHF
Jazz Orchester Alto Sax 1 Alto Sax 2 Clarinet Tenor Sax Baritone Sax Trumpet 1 ..
45.00CHF
Jazz Orchester - Click here for the Score Alto Sax 1 Alto Sax 2 Clarinet Tenor Sax ..


text:
Antiqua et Barbuda
Locus: 17°7′0″N 61°51′0″W
Caput: Urbs Sancti Ioannis
Nomen officiale: Antigua and Barbuda
Gestio
Praefectus: Gaston Browne
Consilium: Parliament of Antigua and Barbuda
Situs interretialis
Populus
Sermo publicus: lingua Anglica
Zona horaria: UTC-4
Moneta: Eastern Caribbean dollar
Commemoratio
Sigla
Dominium interretiale: .ag
Praefixum telephonicum: +1268
Antiqua et Barbuda[1] est Caribici maris natio, insulis Antiquae, Barbudae, Redondaeque. Proximi vicini Guadalupia (meridie) et dependentiae (Occidentali Septemtrione), Mons Serratus Orientali Meridie, et Sanctus Christophorus et Nives Occidente sunt. Caput est urbs Sancti Ioannis.
HistoriaRecensere
Siboneyi primi insularum Antiquae et Barbudae incolae anno 2400 a.C.n., sed tribus Amerindorum Aravacorum et Caribiorum erant cum Christophorus Columbus in secundo itinere anno 1493 exposuit. Primis urbes condentibus Hispanis et Gallis Angli successere qui coloniam anno 1667 condidere. Servitus, ut sacchari plantationibus operis vis daretur Antiquae instituta, anno 1834 abrogata est. Insulae independens in Communitate Britannica (Commonwealth, Anglice) civitas anno 1981 transformatae sunt.
Politia Antiquae et BarbudaeRecensere
Antiqua et Barbuda Communitatis Britannicae Regnum est, cuius civitatis dux Regina Elizabeth II est, Antiquae et Barbudae a gubernatore generali repraeentata. Exsecutivum imperium in praesidis manibus, etiam gubernationis dux est. Generatim praeses dux et partium electiones Camerae Repraesentantium (17 deputatorum), quinto quoque anno factas vincentium est. Altera parlamenti camera, senatus, 17 membra habet, a gubernatore generali nominata. Hodiernus praeses Balduinus Spencer (die 24 Martii anni 2004). Antigua et Barbuda est sodalis Civitatum provectibilium insulanarum.
Subdivisiones Antiquae et BarbudaeRecensere
Antiqua et Barbuda in sex parochias (Anglice: parishes) divisa est et duas dependentias.
Parochiae
Dependentiae
Geographia Antiquae et BarbudaeRecensere
Antiqua et Barbuda in aliquis insulis consistit, maxima et incolatissima quarum Antiqua est. Barbuda, Antiquae Septemtrione sita, altera praecipua insula est. Insulae tropicale clima habent, cum satis permanentibus temperaturis per totum annum.
Insulae generatim parvae sunt. Altissimum punctum est Acumen Boggy, 402 m altum. Praecipua huius parvæ civitatis urbs est caput, Sancti Johannis urbs (Anglice: Saint John's), Antiquae. Maxima urbs Barbudae est Codrington.
DemographiaRecensere
Antiquam et Barbudam 68.722 incolarum incolunt (anno 2005), quorum tertia pars maximam urbem, Sanctus Johannes incolit. Plerique incolae a servis qui in sacchari satis laborabant originem trahunt, sed etiam globi Europaeorum, praecipue Hiberniorum, Britannicorum, Lusitanorum sunt. Quamquam lingua officialis Anglica est, plerique autochthones Anglicam dialecton loquuntur.
Fere omnes Antiquani Christiani sunt, Anglicana fides (circa 50%) maximum fidelium numerum habet. Multi Catholici et etiam Animisticas religiones aut locales credentes sunt.
Fere 90% incolarum alphabetizatum est. Ethnice distribuitur inter Afros (82,4%), Albos haud Anglos (12%), Mulatos (3,5%), Anglos (1,3%) et alios (0,8%).
68% incolarum oeconomice activi sunt et natum est inter 15 annos et 64 annos (anno 2003)


text:
The Classic Puccini Recordings - Alberto Erede Orchestra e coro dellAc ( Renata Tebaldi ) - CD2
- Artist:
- Puccini, Giacomo
- Release Date:
- 0
- Genres:
- Classical
- Duration & Bitrate:
- 1:01:22157 Kbs
Tags: download The Classic Puccini Recordings - Alberto Erede Orchestra e coro dellAc ( Renata Tebaldi ) - CD2 album, The Classic Puccini Recordings - Alberto Erede Orchestra e coro dellAc ( Renata Tebaldi ) - CD2 mp3,
buy The Classic Puccini Recordings - Alberto Erede Orchestra e coro dellAc ( Renata Tebaldi ) - CD2, descargar The Classic Puccini Recordings - Alberto Erede Orchestra e coro dellAc ( Renata Tebaldi ) - CD2 mp3